text: கங்கை () ( ), () என்பது இந்தியா மற்றும் வங்கதேச நாடுகளின் வழியாக பாய்கின்ற ஒரு ஆறாகும். இது இந்தியாவின் முக்கிய ஆறு . கங்கை இந்தியாவின் தேசிய நதி ஆகும். இமய மலையில் உத்தராகண்டம் மாநிலத்திலுள்ள கங்கோத்ரியில் தொடங்கும் பாகிரதி நதியானது, தேவப்பிரயாக் எனுமிடத்தில் அலக்நந்தா ஆற்றுடன் கலந்து கங்கையாகிறது. பிறகு உத்தரப் பிரதேசம், பீகார் ஆகிய மாநிலங்கள் வழியாகச் சென்று, ஹூக்லி, பத்மா என இரு ஆறுகளாக பிரிந்து முறையே மேற்கு வங்காளம், வங்கதேசம் வழியாகச் சென்று மிகப்பெரிய வளமான கழிமுகத்தை உருவாக்கி வங்காள விரிகுடாவில் கலக்கிறது. கங்கை ஆறு மொத்தம் 2525 கி.மீ ஓடுகிறது. ரிஷிகேஷ், ஹரித்வார், அலகாபாத், வாரணாசி, பட்னா, கொல்கத்தா ஆகியவை இவ்வாற்றின் கரையில் அமைந்த முக்கிய நகரங்களாகும். வங்கதேசத்தில் கங்கை ஆறு பத்மா ஆறு என அழைக்கப்படுகிறது. கங்கை இந்துகளின் புனித நதியாக திகழ்கிறது. இது இந்து மதக் கடவுள் கங்காதேவி எனவும் அழைக்கப்பட்டு வணங்கப்படுகிறது. மில்லியன் கணக்கான இந்தியர்கள் தங்கள் வாழ்நாளில் தங்கள் அன்றாட தேவைகளுக்கு இந்த ஆற்றைச் சார்ந்து வாழ்கின்றனர். இந்த நதியினை சார்ந்து மனிதர்கள் மட்டுமல்லாது பல்லாயிரக்கணக்கான உயிர்கள் வாழ்கின்றன. இதன் வடிநிலத்தில் வரலாற்று முக்கியத்துவம் வாய்ந்த இராச்சியங்கள் அல்லது பேரரசுகளின் தலைநகர்கள் ( கன்னோசி, காம்பில்யா, கரா, பிரயாகை அல்லத் அலகாபாத், காசி, பாடலிபுத்திரம் அல்லது பாட்னா, ஹாஜிப்பூர், முன்கிர், பாகல்பூர், முர்சிதாபாத், பாரம்பூர், நபதிவீப், சப்தகிராம், கொல்கத்தா, தாக்கா போன்ற ) போன்றவை அமைந்துள்ளன. இந்தியாவின் பெருமைமிகு புனித நதிகளில் ஒன்றான கங்கை ஆறும், அதன் பிறப்பிடமான இமயமலையின் பனிமுகடும் உயிருள்ள நபர்கள் என்று இந்திய உச்ச நீதிமன்றம் உத்தரவிட்டுள்ளது. கங்கை ஆறு 2007 ஆம் ஆண்டில் உலகின் ஐந்தாவது மிக மாசுபடுத்தப்பட்ட நதி என மதிப்பிடப்பட்டது. இந்த மாசுபாடானது மனிதர்களை மட்டுமல்லாமல், 140 க்கும் மேற்பட்ட மீன் வகைகள், 90 நிலநீர் வாழி வகைகள், கங்கை டால்பின்கள் ஆகியவற்றையும் அச்சுறுத்துகிறது. வாரணாசி அருகில் கங்கை ஆற்று நீரில் கலக்கும் மனித கழிவுகளிலின் மாசின் அளவானது இந்திய அரசின் அதிகாரப்பூர்வ வரம்பைவிட 100 பங்கு அதிகமாகும். கங்கை ஆற்றைத் தூய்மைப் படுத்த வகுக்கப்பட்ட சுற்றுச்சூழல் முயற்சியான கங்கை செயல் திட்டம் என்ற திட்டமானது, ஊழல், தொழில்நுட்ப நிபுணத்துவம் இல்லாதது,{{efn|name=sheth|1= மோசமான சுற்றுச்சூழல் திட்டமிடல், மற்றும் சமயத் தலைவர்களின் ஆதரவு இல்லாதது போன்ற காரணங்களினால் இதுவரை பெரிய தோல்வியிலேயே முடிந்தது.{{{efn|name=gardner|1= ஆற்றோட்டம் கங்கையின் முதன்மை நீரோட்டமானது, உத்தரகண்ட் மாநிலத்தின் கர்வால் பகுதியிலுள்ள தேவ்பிரயாக் நகரில் பாகீரதி ஆறு மற்றும் அலக்நந்தா ஆறுகளின் சங்கமத்தில் துவங்குகிறது. இந்து பண்பாடு மற்றும் புராணங்களில் பாகீரதி ஆதாரமாகக் கருதப்படுகிறது, இருப்பினும் அலக்நந்தா ஆறு, என நீரியல் ஆதாரம் கூறுகிறது. அலக்நத்தா ஆற்றின் நீராதாரமானது நந்தா தேவி, திரிசுல் மற்றும் கமேட் போன்ற சிகரங்களிலின் பனிமுகடுகளில் இருந்து உருவாகின்றது. பாகீரதியானது 3,892 மீ (12,769 அடி) உயரத்தில் உள்ள கங்கோத்ரி பனிப்பாறைகளின் அடியில் உள்ள கோமுகியில் இருந்து தோற்றம்பெறுகிறது. குறுகிய இமயமலை பள்ளத்தாக்கு வழியாக 250 கிமீ (160 மைல்) பாய்ந்த பிறகு, கங்கை ரிஷிகேஷில் உள்ள மலைகளிலிருந்து வெளிவருகிறது, பின்னர் புனித யாதிதிரைத் தலமானஅரித்துவாரில் கங்கை சமவெளிக்குள் முதல் முறையாக நுழைகிறது. அரித்வாரில் ஒரு அணையானது, கங்கையில் இருந்து கொஞ்ச நீரை கால்வாய் வழியாக திசைதிருப்பி, உத்திரபிரதேச மாநிலத்தின் டூப் பிராந்தியத்தில் பாசனத்திற்கு பயன்படுத்தப்படுகிறது, ஆற்றின் வடகிழக்கு சமவெளிகளில் தென்கிழக்குப்பகுதிக்கு இப்போது தெற்கே ஓடும் ஆற்றின் குறுக்கே நதி இருக்கிறது. இந்த கட்டம் வரை தெற்கே பாயக்கூடிய ஆறு, இதற்கு்கு மேல் தென் கிழக்கு நோக்கி திரும்பி வட இந்திய சமவெளிகளை வளமாக்குகிறது. கங்கை 800 கிமீ (500 மைல்) தொலைவுக்கு கன்னோசி, ஃபருகஹாபாத், கான்பூர் ஆகிய நகரங்களை கடந்து பாய்கிறது. வழியில் இதனுடன் ராம்கங்கா இணைந்து, சுமார் . சராசரியான வருட ஓட்டத்தை அளிக்கிறது. இந்து மதத்தில் புனித சங்கமமான அலகாபாத்தில் உள்ள திரிவேணி சங்கமத்தில் கங்கையுடன் யமுனை ஆறு இணைக்கிறது. இந்த சங்கமத்தில் யமுனை கங்கை விட பெரியதாக, , 2,950 m3 / s (104,000 cu ft / s), அல்லது ஒருங்கிணைந்த ஓட்டத்தில் 58.5% பங்களிப்பை யமுனை அளிக்கிறது. இப்போது கிழக்கே ஓடுகிம் ஆற்றோடு, தமசா ஆறு இணைந்து, கெய்மீர் மலைத்தொடரிலிருந்து வடக்கே பாய்கிறது மேலும் சுமார் சராசரியான நீரோட்டத்தை அளிக்கிறது. தாம்சவுக்கு பிறகு கோமதி ஆறு இணைகிறது, இதன் பிறகு இமயமலையிலிருந்து தெற்கு நோக்கி செல்கிறது. கோமதி சராசரியாக வருடாந்த நீரோட்டமாக அளிக்கிறது. நேபாளத்தின் இமயமலைகளிலிருந்து தெற்கே பாயும் காக்ரா ஆறு (கர்னலி நதி) கங்கையுடன் இணைகிறது. காக்ரா ஆறு (கர்னலி), சுமார் சராசரி வருடாந்த நீரோட்டம் உடைய, கங்கையின் மிகப் பெரிய கிளை ஆறு ஆகும். காக்ராவுடன் (கர்னலி) சங்கமித்த பிறகு கங்கை தெற்கில் சோன் ஆற்றுடன் இணைகிறது, இது நீரை வழங்குகிறது. நேபாளிலிருந்து வடகிழக்கு பாயும் கண்டகி ஆறு பிறகு கோசி ஆறு ஆகியவை முறையே மற்றும் நீரை அளிக்கின்றன. காக்ரா ஆறு (கர்னலி) மற்றும் யமுனைக்கு அடுத்து கங்கையின் மூன்றாவது பெரிய துணை ஆறாக கோசி ஆறு உள்ளது. கங்கையாறு அலகாபாத் மற்றும் மால்காவிற்கும் இடையே பாய்ந்து, மேற்குவங்கத்தை நோக்கிச் செல்லும்போது கங்கை சுனார், மிர்சாபூர், வாரணாசி, காசிபூர், பாட்னா, [[ஹாஜீபூர், சப்ரா, பாகல்பூர், பிலியா, பக்ஸார், சிமரியா, சுல்தங்கான்ஜ் மற்றும் சைட்புர் ஆகிய நகரங்களை கடந்து செல்கிறது. பாகல்பூரில், ஆறானது தெற்கு-தென்கிழக்கு திசையை நோக்கி திரும்பி பாகூரில் ஓடுகிறது. இதன்பிறகு ஆறானது அதன் ஓட்டத்தில் முதன் முதலில் கிளை ஆறாக ஊக்லி ஆறு பிரிகிறது, வங்காளதேச எல்லைக்கு அருகில் கங்கையின் குறுக்கே ஃபராக்கா அணை கட்டப்பட்டுள்ளது. இங்கிருந்து சில வாய்கால்கள் வழியான ஹகிஹ்லி ஆறு இணைக்கப்பட்டுள்ளது. ஹகிஹ்லி ஆறானது பக்கிரிதி நதி மற்றும் ஜலாங்கி ஆறு ஆகியவற்றின் சங்கமத்தினால் உருவானது, மேலும் ஹூக்ளி பல துணை ஆறுகளைக் கொண்டுள்ளது. 541 கிமீ (336 மைல்) நீளமுடைய தாமோதர் ஆறு, வடிகாலைக் கொண்டது. ஹூக்ளி ஆறு சாகர் தீவுக்கு அருகில் வங்காள விரிகுடாவில் நுழைகிறது. மால்டா மற்றும் வங்காள விரிகுடாவிற்கு இடையே, ஹூக்ளி ஆற்றானது முர்ஷிதாபாத், நாட்ப்விப், கொல்கத்தா ஹௌரா பொன்ற ஊர்களையும் நகரங்களையும் கடந்து செல்கின்றது. வங்கதேசத்தில் நுழைந்த பிறகு, கங்கையின் முதன்மைக் கிளை பத்மா என்று அழைக்கப்படுகிறது. பிரம்மபுத்திராவின் மிகப்பெரிய கிளை ஆறான ஜமுனா ஆறு பத்மாவுடன் இணைகிறது. மேலும் கீழே, பத்மா பிரம்மபுத்திராவின் இரண்டாவது மிகப்பெரிய கிளை ஆறான மேகனா ஆற்றுடன் சேர்ந்து, அது மேகானா என்ற பெயரைப் பெற்று, வங்காள விரிகுடாவில் கலக்கிறது. கங்கை மற்றும் பிரம்மபுத்திரா ஆறுகள் பாயும் பெரிய, வண்டல் நிறைந்த கங்கை வடிநிலம் உலகின் மிகப்பெரிய வடிநிலமாகும், இது சுமார் பரப்பளவு கொண்டது ஆகும். இது வங்காள விரிகுடாவில் நீண்டு செல்கிறது. சிவபெருமான் சடாமுடியில் கங்கை சூரிய குலத்துத் தோன்றலாகிய திலீபன் என்பவனின் மகன் பகீரதன். தன் மூதாதையர்கள் சாபத்தால் இறந்த செய்தியை வசிட்டர் வாயிலாகக் கேட்டு, அவர்கள் நற்கதி அடையப் பிரம்மனை நோக்கி 10,000 ஆண்டுகள் தவம் புரிந்தான். பிரம்மனோ நீ கங்கையையும் சிவனையும் நோக்கித் தவம் செய்து கங்கையைக் கொண்டு அவர்களின் சாம்பலை நனைத்தால் அவர்களுக்கு நற்கதி கிடைக்கும் என்று கூற அவ்வாறே செய்தான். கங்கை சிவன் முன் தோன்றி, நான் வருவதற்குத் தடையொன்றும் இல்லை, என் வேகத்தைத் தாங்கிக் கொள்வார் உண்டாயின் என்றாள். பிரம்மன் கட்டளைப்படி சிவனாரை நோக்கித் தவம் புரிந்தான். சிவனாரும் கங்கையின் வேகத்தைத் தாங்கிக் கொள்வதாகக் கூற, பின் சிவன் வேண்டுகோளின்படி கங்கை வானுலகினின்று பூலோகம் வருகையில் சிவனாரால் கங்கை தாங்கப் பெற்றுப் பூமி பொறுக்கும் அளவுக்குப் பூமியில் விடப்பட்டாள். கங்கையை இறந்தோர் சாம்பலில் பாய வைத்து நற்கதி பெறச் செய்தவன். இவனால் கங்கை கௌரவம் பெற்றதால் கங்கைக்குப் பாகீரதி எனப் பெயர் வந்தது. இதனால் சிவபெருமான் கங்காதரன் என்று அழைக்கப்படுகிறார். கங்கா ஆரத்தி வாரணாசியில் கங்கைக்கரையில் தினமும் கங்கை ஆற்றுக்கு ஆர்த்தி வழிபாடு நடத்தப்படுகிறது. இந்நிகழ்வை கங்கா ஆர்த்தி என்கின்றனர். துணை ஆறுகள் கங்கை ஆற்றின் துணை ஆறுகள்: யமுனை ஆறு கோசி ஆறு கோமதி ஆறு காக்ரா ஆறு கண்டகி ஆறு குறிப்புகள் மேற்கோள்கள் வெளியிணைப்புகள் Cleaning the Ganga, step by step Set up panel to monitor clearances, environmentalists urge Modi ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014 இந்திய ஆறுகள் இந்து தொன்மவியல் ஆறுகள் புண்ணிய தீர்த்தங்கள்


source: CulturaX

text: ஏர்செல் அம்பேல் ; 8 கோடி வாடிக்கையாளர் மீண்டும் அவதி! - AanthaiReporter.Com | Tamil Multimedia News Web ஏர்செல் அம்பேல் ; 8 கோடி வாடிக்கையாளர் மீண்டும் அவதி! நம் நாடு முழுக்க சுமார் 8 கோடி வாடிக்கையாளர்களை பெற்றுள்ள ஏர்செல் தொலைத்தொடர்பு நிறுவனம் சமீபகாலமாக கடுமையான பொருளாதார நெருக்கடியில் சிக்கி தவித்து வந்தது. தங்கள் நிறுவனத்தின் டவர்கள் இல்லாத பகுதியில் வாழும் சந்தாதாரர்களுக்கு தொலைத்தொடர்பு இணைப்பு வழங்கிவந்த வோடாபோன், ஐடியா ஆகிய நிறுவனங்களுக்கு உரிய நேரத்தில் செலுத்த வேண்டிய பாக்கி தொகையை செலுத்தாதால் ஏர்செல்லுக்கு அளித்துவந்த மாற்று வசதியை அந்நிறுவனங்கள் நிறுத்தி விட்டன.இதனால், தமிழகம் உள்ளிட்ட நாட்டின் சில மாநிலங்களில் வாழும் ஏர்செல் சந்தாதாரர்கள் சமீபத்தில் கடும் அவதிக்குள்ளாகினர். மேலும், செல்போன் கோபுரங்களுக்கான இட வாடகை பாக்கியையும் செலுத்த முடியாத நிலையில் இந்நிறுவனம் கடன் சுமையில் சிக்கி தள்ளாட்டம் கண்டது. இந்நிலையில், தங்களை திவால் ஆன நிறுவனமாக அறிவிக்க வேண்டும் என தேசிய கம்பெனிகள் சட்ட தீர்ப்பாயத்தில் ஏர்செல் தொலைத்தொடர்பு நிறுவனம் மனு செய்துள்ளது. இந்த முறையீட்டை தீர்ப்பாயம் ஏற்று கொண்டால் தொலைத்தொடர்பு கோபுரங்களை அமைத்தவர்கள், வினியோகஸ்தர்கள் மற்றும் இந்நிறுவனத்தின் நிரந்தர பணியாளர்கள் சுமார் 500 பேர் பாதிக்கப்படும் சூழல் ஏற்படும். தீர்ப்பாயத்தில் இன்று தாக்கல் செய்துள்ள மனுவின் மீதான மேல் நடவடிக்கையாக, நீதிமன்றத்தால் நியமிக்கப்படும் நடுவர் ஒருவர் கடன்காரர்களுக்கு பணத்தை திருப்பி செலுத்துவதற்கான வரைவு திட்டத்தை 270 நாட்களுக்குள் அறிவிக்க வேண்டும். அல்லது, தேசிய கம்பெனிகள் தீர்ப்பாயம் திவால் ஆன நிறுவனமாக ஏர்செல்லை அறிவிக்க வேண்டும். பின்னர், ஏர்செல் நிறுவனத்துக்கு சொந்தமான சொத்து மற்றும் பங்குகளை கையப்படுத்தி விற்றோ, அல்லது ஏலத்தில் விட்டோ, ஓரளவுக்கு கடனை அடைக்கும் என தெரிகிறது. இதற்கிடையில், ஏர்செல் நெட்வொர்க்கில் இருந்து வெளியேறிய (போர்ட் அவுட் செய்த) பிரீபெயிட் வாடிக்கையாளர்கள் பயன்படுத்தாத பேலன்ஸ் தொகை குறித்து ஏர்செல் விளக்கம் அளிக்க மத்திய டெலிகாம் துறை கேட்டு கொண்டுள்ளது.


source: fineweb

text: உலகின் முதல் 1 டிரில்லியன் டாலர் நிறுவனமாக ஆப்பிள் உருவெடுக்க உள்ளது. உலகின் முன்னணி சாப்ட்வேர் நிறுவனங்களில் ஆப்பிள் நிறுவனமும் ஒன்று. நவீன காலத்திற்கு ஏற்றவாறு புதுப்புது தொழில்நுட்பங்களை புகுத்தி வரும் ஆப்பிள் நிறுவனத்திற்கு உலகெங்கும் நல்ல வரவேற்பு இருக்கிறது. இதனால் அந்த நிறுவனத்தின் பங்குகள் விலையும் நாளுக்கு நாள் அதிகரித்து வருகிறது. கடந்த வாரம் இறுதியில் அந்த நிறுவனத்தின் ஒரு பங்கு விலை 633.38 டாலர் விலைக்கு விற்கப்பட்டு வருகிறது. இது இன்னும் 12 மாத காலத்தில் மேலும் அதிகரிக்க கூடும் என்றும், அப்போது ஆப்பிள் நிறுவனத்தின் ஒரு பங்குகள் விலை நான்கு இலக்கு எண், அதாவது 1000 டாலருக்கு விற்கப்படும் என்று மதிப்பீடு செய்யப்பட்டுள்ளது. இதனால் 2014ம் ஆண்டில் அந்த நிறுவனத்தின் மொத்த மதிப்பு 1 டிரில்லியன் டாலராக உயரும் என்று மதிப்பீடு செய்யப்பட்டுள்ளது. இதன்மூலம் உலகில், 1 டிரில்லியன் டாலரை எட்டும் முதல் நிறுவனமாக ஆப்பிள் உருவெடுக்க இருக்கிறது.


மாரடைப்பை குறைத்த கொரோனா..ஆச்சர்ய தகவல்கள் பெரிய அதிர்ச்சி வந்தால் சின்ன அதிர்ச்சி மறைந்து போய்விடும் என்பார்கள். கொரோனா அதை நிரூபித்துக்கொண்டிருக்கிறது.. இந்தியாவில் ஒரு வருடத்தில் தோராயமாக 30 லட்சம் நோயாளிகள் மாரடைப்பினால் பாதிக்கப்பட்டு மருத்துவமனைகளில் அனுமதிப்படுகின்றனர் என்பது நடைமுறை உண்மை. அந்தளவுக்கு இந்தியாவின் மிகப்பெரிய கொலைகார நோயாக இந்த மாரடைப்பு எனும் ஹார்ட் அட்டாக் இருந்து வருகிறது. ஆனால் இப்போது கொரோனா தொற்று தீவிரமடைந்துள்ள இந்த சூழலில் மாரடைப்பினால் பாதிக்கப்பட்டோரின் எண்ணிக்கை பெரிதும் குறைந்துள்ளதாக மருத்துவர்கள் ஆச்சர்யமடைந்துள்ளனர். அதிலும் இந்த ஊரடங்கு பிறப்பிக்கப்பட்ட பின் இது மேலும் கணிசமாக குறைந்துள்ளது மருத்துவர்களுக்கே புரியாத ஒன்றாக உள்ளது. இது பற்றி சென்னையை சேர்ந்த பிரபல இருதய நோய் மருத்துவர் டாக்டர் அஜித் முல்லரசி என்பவர் கூறுகையில், “வழக்கமா ஒரு நாளைக்கி நான்கு முதல் ஐந்து பேஷண்ட்ஸ் அட்மிட் ஆவாங்க. ஆனா இப்போ ஒருத்தர், ரெண்டு பேர் தான் வராங்க. அதான் புரியல..” என்கிறார். இது நமது அரசு மருத்துவமனைகளின் கூட்டமைப்பினால் சேகரிக்கப்பட்ட விபரங்களின் 2631 மூலமாகவும் உறுதி செய்யப்பட்டுள்ளது. இந்த தகவல்களின்படி, மாரடைப்பில் தீவிரமான நிலையாக அறியப்படும் ரத்த நாளங்களில் ஏற்படும் அடைப்பு (technically known as ST-elevation myocardial infarction – STEMI) காரணமாக பாதிக்கப்பட்டு அனுமதிக்கப்படுவோரின் எண்ணிக்கை 40% குறந்துள்ளதாகவும், ஏதாவது ஒரு பகுதிகளில் அடைப்புகளுடன் வரும் நோயாளிகளின் (Non- STEMI) எண்ணிக்கை கிட்டத்தட்ட 70% வரை குறைந்துள்ளதாகவும் உறுதி செய்யப்பட்டுள்ளது. இதற்கு தீவிரமான உடல் மற்றும் மனரீதியிலான வேலைப்பளு இல்லாததும், கடினமான போக்குவரத்து நெரிசல்களினால் ஏற்படும் மன அழுத்தம் தற்போது இல்லாததும், முக்கியமாக காற்றின் மாசுபாடு ஏதும் இல்லாமல் இருப்பதும் காரணமாக இருக்கலாம் என்ற கோணத்தில் பார்க்கின்றனர் மருத்துவர்கள். “போக்குவரத்து கட்டுப்பாடு மற்றும் மருத்துவமனைகளுக்கு வருவதற்கு உண்டான பயம் கூட காரணமாக இருக்கலாம்” என்கிறார் தமிழக விபத்து மற்றும் அவசரகால சிகிச்சை அமைப்பின் தலைமை மருத்துவர் டாக்டர் ஸ்ரீகாந்த். டெல்லி பத்ரா மருத்துவமனை மற்றும் ஆராய்ச்சி குழுமத்தின் சேர்மன் டாக்டர் உபேந்திரா கவுல், “என் மருத்துவமனைகளில் இந்தளவு குறைந்த ஆளவிலான பேஷண்ட் அட்மிசனை நான் இதுவரை பார்த்தில்லை. இதற்கான குறிப்பட்ட அறிவியல் ரீதியிலான காரணங்கள் எவையென்று இன்னமும் தெரியவில்லை” என்று ஆச்சர்யமடைகிறார். எது எப்டியோ... இந்த ஆட்கொல்லி நோயான மாரடைப்பு என்பது நம் மனம் சார்ந்த ஒன்று தான் என்பதும், மனதை அவசியமற்ற மன உளைச்சல், மன அழுத்தம் இவைகளிலிருந்து விலக்கி வைத்திருந்தாலே இந்நோயை எளிதாக வெல்லலாம் என்பதும் இதன் மூலம் தெளிவாக தெரிகிறது. -லட்சுமி பிரியா கார்ட்டூன் கேலரி Related PostsTags: corona, heart attack, Patrikaidotcom, reducing, tamil news, குறைவு!, கொரோனா, மாரடைப்பு b4a


வடக்கின் வசந்தத்திற்கு, கிழக்கின் வடிவெள்ளிகளுக்கு....கோமணம் கூட கொடுபடவில்லை! நான் பாடசாலை மாணவனாக இருந்த காலத்தில் பாடசாலைக்கு செல்லும்போது, வீதி வியாபாரிகள் தேங்காய், மாங்காய், பட்டாணிச் சுண்டல், ஓட்டை-ஒடிசல் அடியுண்ட-அடிபுண்ட சட்டி பானைகள் இருக்கா என்ற ஓங்கார ஒலிகொண்ட கூவியழைப்புடன் வியாபாரம் செய்வார்கள்! இந்த “றேஞ்ச்”சில் தான் 2012-ற்கான வரவு-செலலுத் திட்டத்தை வாசித்துள்ளார் மகிந்தர்! இவரின் வரவு-செலவை எப்படிப் (கூட்டி, கழித்து, பெருக்கி, பிரித்துப்) பார்த்தாலும் எஞ்சி-மிஞ்சி நிற்பது வெறும் சீரோ(0)தான்! இது தான் நாட்டுமக்களிற்கான எதிர்காலப் பயன்பாடும்! பாராளுமன்றத்திற்கு “அத்தி பூத்தால்ப் போல்த் தான் வருவார்” யாரில் முழித்து வந்தாரோ தெரியவில்லை! இம்முறை வருகை எதிர்க்கட்சியினரின் தாக்குதல்கள், இவரின் அடியாட்களின் எதிர்தாக்குதல் சண்டைக்காட்சிகளாகத்தான் இருந்தது! இதையும் ரசித்துத்தான் வாசிக்க நேர்ந்ததது...வரவு எட்டணா, செலலு பதினாறு அணா என்ற இவரின் வ.செ. எனும் திட்டத்தை! பாரிய இனவழிப்பின் பின் முட்கம்பி வேலிக்குள் அவலமான அகதிமுகாம் வாழ்வு வாழ்ந்த மக்கள், மீள்குடியேற்றத்தில் அதனிலும் கேவலமான வாழ்வையே வாழ்கின்றார்கள்! இதற்குள் வடகிழக்கில் வாழ்விழந்து வாழும் அபலைப் பெண்கள் பல்லாயிரக்கணக்கில்....பாதுகாப்புப் படையினரின் ஒவ்வொரு பெற்றோருக்கும் தலா 750- கொடுக்க முடியும், ஆனால் இவர்களுக்கு ஓர் 500-வது....? குடாநாட்டின் அபிவிருத்திப் பணிகளுக்கு அவசரமாக 14 ஆயிரம் மில்லியன் ருபா தேவையென சுவீடன் உயர் அதிகாரிகளிடம் யாழ் அரசாங்க அதிபர் தெரிவித்துள்ளார்! இதில் 14,000-ரூபாவது வடகிழக்கு பணிகளுக்கு ஒதுக்கப்பட்டுள்ளதா? இதை “பட்டுவேட்டிக் கனவில் வாழும்” வடக்கின் வசந்தத்திடமும், கிழக்கின் விடிவெள்ளிகளிடமும் கேட்கவேண்டியுள்ளது? தன்மான இணைப்பரசியலாளர்களே...! வரவு-செலவுத் திட்டத்தில் கேவலம் உங்கள் கோவணங்களுக்காவது?.... இந்த லட்சண்தில் தான் புலன்(ம்) பெயர்ந்த சில சாதிச்சங்க பிரமுகர்களும், ஓடுக்கப்பட்ட தலித் மக்களுக்கு மகிந்தாவுடன் எம். சி. சுப்பிரமணிய “இணைப்பரசியல்” நடாத்தப் போகின்றார்களாம்! இதற்கு மந்திரியைக் கூப்பிட்டு தேசியப்பட்டியலில் எம்.பி. பதவியும் கேட்கின்றார்கள்! மகிந்த மடியில் விளையாடும் டக்கிளஸ்-பிள்ளையான்-கருணாவிற்கே வரவு-செலவுத் திட்டத்தில் கோவணம் கூட இல்லை! அதுவும் உங்களுக்கு....?


வீராணம் ஏரியில் தேசிய மீன் அபிவிருத்தி திட்டத்தின் கீழ் 22 லட்சம் மீன்குஞ்சுகள் | கடலூர் மாவட்ட செய்திகள் வீராணம் ஏரியில் தேசிய மீன் அபிவிருத்தி திட்டத்தின் கீழ் 22 லட்சம் மீன்குஞ்சுகள் ஏரியில் மீன்குஞ்சுகளை விடும் சட்டப்பேரவை உறுப்பினர் நாக.முருகுமாறன் (இடமிருந்து 3-வது). கடலூர் மாவட்டத்தில் உள்ள வீராணம் ஏரியில் தேசிய மீன் அபிவிருத்தி திட்டத்தின் கீழ் இவ்வாண்டு 22 லட்சம் மீன்குஞ்சுகளை விட, தமிழக மீன்வளத் துறை முடிவு செய்துள்ளது. ஏற்கெனவே கடலூர் மாவட்டத்தில் வெலிங்டன் ஏரியில்5லட்சம் மீன்குஞ்சுகள் விடப்பட்டுள்ளன. வீராணம் ஏரியில் முதல் கட்டமாக மீன்குஞ்சுகள் விடும் நிகழ்ச்சி திங்கள்கிழமை நடைபெற்றது. இந்நிகழ்ச்சிக்கு தமிழக மீன்வளத் துறை இணை இயக்குநர் ஆறுமுகம் தலைமை வகித்தார். காட்டுமன்னார்கோவில் சட்டப்பேரவை உறுப்பினர் நாக.முருகமாறன் நிகழ்ச்சியில் பங்கேற்று 8 செ.மீ. அளவுள்ள 1.50 லட்சம் மீன்குஞ்சுகளை வீராணம் ஏரியில் விட்டு நிகழ்ச்சியை தொடங்கி வைத்தார். ரோகு, கட்லா, மிர்ஜா, சாதா கெண்டை உள்ளிட்ட மீன்குஞ்சுகள் விடப்பட்டன. சில தினங்களில் 22 லட்சம் மீன்குஞ்சுகள் முழுமையாக ஏரியில் விடப்படும். இந்த மீன்குஞ்சுகள்2மாதத்துக்குள் அரை கிலோ முதல்2கிலோ வரை வளர்ந்துவிடும் என இணை இயக்குநர் ஆறுமுகம் தெரிவித்தார். இந்நிகழ்ச்சியில் சிதம்பரம் மீன்வளத் துறை உதவி இயக்குநர் கலியமூர்த்தி, ஊராட்சி மன்றத் தலைவர்கள் கமலக்கண்ணன், செந்தில்குமார் உள்ளிட்டோர் பங்கேற்றனர். தமிழக அரசு மீன்வளத் துறையினரால் ஆண்டுதோறும் வீராணம் ஏரியில் பெயரளவுக்கே மீன்குஞ்சுகள் விடப்படுகின்றன. ÷கோடைக்காலம் தொடங்குவதற்கு முன்னதாகவே குறிப்பிட்ட காலங்களில் மீன்குஞ்சுகளை விட வேண்டும். ஆனால் இந்த ஆண்டு மீன்குஞ்சுகள் கோடை காலம் நெருங்கிய பிறகு காலதாமதமாக விடப்பட்டுள்ளன. ÷இதனால் கோடைக் காலத்தில் ஏரியில் நீர்குறைந்து, மீன்கள் வளருவதற்குள் இறந்துவிடும். கடந்த ஆண்டு விடப்பட்ட மீன்குஞ்சுகள் அனைத்தும் இறந்து மிதந்தது என அப்பகுதி விவசாயிகள் வேதனையுடன் தெரிவித்தனர். லேபிள்கள்: தேசிய மீன் வளர்ப்பு அபிவிருத்தி வாரியம், வீராணம் ஏரி


source: wikipedia

text: 'இறக்கைகள் கொண்ட இருகாலி'யைப் பறவை எனக் கூறுவர். பறவைகள் முதுகெலும்புடைய இளஞ்சூட்டுக் குருதியுடைய, இறகுகளுடைய, முட்டையிட்டு இனம்பெருகும் விலங்குகளைக் குறிக்கும். பறவைகள் இருகால்கள் உள்ள, தன் உடல்வெப்பம் காக்கும், முதுகெலும்புள்ள (முள்ளந்தண்டுள்ள) புள் என்றும் குரீஇ என்றும் சிறப்பித்துக் கூறும் வகையைச் சேர்ந்த, முட்டையிடும் விலங்குகள் ஆகும். முன்னங்கால்கள் அல்லது கைகள் போல் முன் உறுப்புகளாய் இறகுகளால் ஆன சிறகுகள் இருத்தலும், பறப்பதற்குத் துணையாக காற்றறைகள் கொண்ட இலேசான, பொள் எலும்புகள் கொண்டிருப்பதும் பறவைகளின் தனிச் சிறப்பியல்புகள் ஆகும். விலங்குகளிலேயே இறகுகள் உள்ள ஒரே வகுப்பு பறவைகள்தான். விலங்குகளில் பறவை என்னும் வகுப்பில் மொத்தம் 9672 பறவையினங்கள் உள்ளன என்று பறவையியல் அறிஞர்கள் கணித்து குறிப்புகள் எழுதியுள்ளார்கள். அறிமுகம் மனிதர்தம் விரல் நீளமும் (5 செ.மீ அல்லது இரண்டேகால் அங்குலம்) 1.8 கிராம் எடையுமே உள்ள மிகச் சிறிய பறவையான ஒரு வகை தாரிச்சிட்டு (ஓசனிச்சிட்டு) களிலிருந்து, 9 அடி உயரமும் 156 கிலோகிராம் எடையும் கொண்ட (பறக்காத) பெரிய தீக்கோழி மற்றும் ஈமியூ வரை, பறவைகள் பல பரும அளவுகளிலும் உள்ளன. அதிக எடையுள்ள 'பறக்கும்' பறவையான 'கானமயில்' (Great Indian Bustard) 18 கிலோ வரை பெருக்கும். பறவைகளில் மணிக்கு 160 கி.மீ விரைவில் பறக்கும் இனமும் உண்டு. நிலம், நீர், வானம் இவற்றில் விரைந்து நகரக்கூடிய விலங்கினங்கள் யாவற்றினும் மிக விரைந்து செல்லக்கூடியது பறவையினத்தைச் சேர்ந்த பொரி லகுடு (அ) அலையும் வல்லூறு(Falco peregrinus) என்னும் பறவையே. சில பறவைகள் நெடுந்தொலைவு ( 17,000 கி.மீ வரை) செல்ல வல்லன. பல பறவைகள், பறப்பதையே முக்கியமான சிறப்பியல்பாகக் கொண்டிருப்பினும், சில பறவைகள் பறக்க முடியாதவையாகும். மற்றும் பல இனங்கள், குறிப்பாகத் தீவுகளில் வசிப்பவை பறக்குமியல்பை இழந்துவிட்டன. பறக்கமுடியாத பறவைகளுள், பென்குயின்கள், தீக்கோழிகள், நியூசிலாந்தின் கிவிகள், அழிந்துபோன டோடோக்கள் என்பன அடங்குகின்றன. பாலூட்டிகள் இன்மை அல்லது குறைவு என்ற சூழலில் (நியூசிலாந்து முன்பிருந்தது போன்ற சூழலில்) பறவைகள் பாலூட்டிகளின் சூழற்கூறை நிரப்பத் துவங்குகின்றன. இந்தப்படிமலர்ச்சியின்போது பறக்கும் தன்மையை அவை விடுக்கக்கூடும். மனிதர்கள் அல்லது மனிதர்களால் அறிமுகப்படுத்தப்படும் விலங்குகள் பறக்கமுடியாத பறவைகளின் வாழிடங்களுக்குள் வரும்போது, இப்பறவைகள் அழிந்து போவதற்கான வாய்ப்புகள் மிகுதி. பெரிய ஓக், பறக்கமுடியாத ரெய்ல் எனப்படும் ரால்லிடேக்கள் (Rallidae) கள், நியூசிலாந்தின் மோவாக்கள் என்பன இதற்கு எடுத்துக்காட்டுகளாகும். பறவைகளின் உள்ளமைப்பு மற்ற வகைகளின் கலவையாக உள்ளது. பறவைகள் முதுகெலும்புள்ளவை. பாலூட்டிகளைப் (Mammals) போல நான்கு அறை இதயத்தையும் வெதுவெதுப்பான இரத்தத்தையும் கொண்டவை. இதன் காரணமாக சீரான தன் உடல் வெப்பத்தையும், வேறுபட்ட சூழ்நிலைகளில் வாழும் தன்மையும் பெறுகின்றன. ஆனால் ஊர்வன (Reptiles) போன்று முட்டையிட்டு குஞ்சு பொரிக்கின்றன. உடலமைப்பு சிறகுகள் பறவைகளின் சிறகுகளில் உள்ள முக்கிய பொருள் 'கெரோட்டின்'. நமது தலைமுடி, விரல் நகம் அகியவற்றில் உள்ள அதே கெரோட்டின், ஆனால் நமது தலைமுடி, நகங்களைப் போல் தொடர்ந்து வளர்ந்து கொண்டே போகாமல் ஓர் அளவுடன் நின்று விடும். இதனால் பெரும்பாலும் வளர்ந்த பறவைகள் வருடம் ஒரு முறையாவது சிறகுகளை உதிர்த்து புதுப்பித்துக் கொள்ளும். இந்த சிறகுகள் எடை குறைவான ஆனால் வலுவான பறப்பதற்கேற்ற 'ஏரோடைனமிக்' மேற்பரப்பை பறவைகளுக்கு அளிக்கிறது. பறக்கும் போது சிறகுகள் இடையே சிறு சிறு காற்று பொட்டலங்கள் ஏற்பட்டு மிக வெப்பம், குளிர் அகியவற்றிலிருந்து பறவைகளைக் காக்கிறது. கண்கள் பறவைகள் பெரும்பாலும் கூரிய பார்வை உடையன. ஒரு கண்ணுக்கு மூன்று இமைகள் இருக்கும். மேல் இமை மனிதர்களின் கண் இமையைப் போன்றது. கீழ் இமை தூங்கும் போது மட்டும் மூடிக் கொள்ளும். இது தவிர பக்கவாட்டில் அலகின் அருகிலிருந்து துவங்கும் ஒரு மெலிதான தோல் உண்டு. இது ஒளி ஊடுருவக்கூடிய தோல், கண்களை ஈரப்படுத்தவும், காற்று, அதிக வெளிச்சத்திலிருந்து காக்கவும் உதவுகிறது. காது பறவைக்கு காது மிக முக்கியமானது. ஆனால் முழுவதும் உள்புறமாகவே அமைந்துள்ளது. கண்ணுக்குச் சற்று கீழே சிறிய துளை இருக்கும். பெரும்பாலும் சிறிய இறகுகளால் மூடப்பட்டிருக்கும். பறவைகளுக்கு காது ஒலியைக் கேட்பதற்காக மட்டுமல்லாமல் பறக்கும் போது ஈடான உடல் நிலைக்காகவும் தேவைப்படுகிறது. மூளை பறவைகளின் மூளை பலவிதங்களில் முழுமை பெற்றது. பறக்கும் போது விமானத்தைப் போல உடலில் அனைத்து இயக்கங்களின் ஒருங்கிணைப்பு, உள்ளுணர்வு, உடனடியாக உணர்ந்து கொண்டு திசை மாறுதல் போன்றவற்றை செயல்படுத்துகிறது. பறவைகளின் அறிவுத் திறனும் வியப்பூட்டுமாறு சிறப்பாக உள்ளது. மனித மூளையில் உள்ள சிந்திக்கும் பகுதியான பெருமூளைப் புறணி (Cereberal Cortex) பறவைகளில் மிகப் பின்னடைந்த நிலையிலேயே உள்ளது. ஆனால் மாந்தர்களுக்கும், பிற பாலூட்டிகளுக்கும் இல்லாத மீயடுக்கு மூளை (Hyperstriatum) என்னும் ஒரு பகுதி பறவைகளில் மூளையில் உள்ளது. பொதுவாக அறிவுத்திறனுக்கு உதவுவதாகக் கருதும் பெருமூளைப் புறணிக்கு மாறாக பறவைகளில் இந்த மீயடுக்கு மூளை இத்திறமைக்கு உறைவிடமாக இருக்கக்கூடும் எனக் கருதுகின்றனர், ஏனெனில் அறிவுத்திறம் கொண்டாதாகக் கருதப்படும் பறவைகளில் இப்பகுதி பெரிதாக இருக்கின்றது. இந்தப் பகுதியே பாடும் பறவைகள் பாட்டுக்களைக் கற்றுக் கொள்ள உதவுகிறது. பறவைகளின் அறிவுத்திறனுக்கும் இதுவே காரணமாக இருக்கலாமென்று அறிவியலாளர்கள் கருதுகிறார்கள். அலகு பறவைகளின் உணவுமுறைக்கேற்ப அலகுகள் அமைந்துள்ளன. வானம்பாடி போன்ற மலர்களில் தேன் குடிக்கும் பறவைகளுக்கு நீண்ட நுண்ணிய அலகு. கழுகு, ஆந்தை போன்ற ஊன்தின்னிப் பறவைகளுக்கு சதையைப் பிய்த்து உண்ண ஏற்ற உறுதியான கூர் அலகு. மீன்களை உண்டு வாழும் வாத்து போன்ற பறவைகளுக்கு வழுக்கவல்ல இரையை பிடித்துக் கொள்ள வாகான ரம்பம் போன்ற விளிம்புடைய அலகு. பழக்கொட்டைகளை உடைக்க உறுதியான அலகு, மரங்கொத்திப் பறவைக்கு உளி போன்ற உறுதியும் கூர்மையும் கொண்ட அலகு. இரை பறவைகள் வாழ்நாளில் பெரும்பகுதியை இரை தேடவும், உண்ணவுமே செலவழிக்கின்றன. அதிக எடை பறப்பதற்கு இடைஞ்சல் என்பதால் பறவைகளால் உடலில் உணவைச் சேமித்து வைக்க இயலாது. சிறிய பறவைகள் அடிக்கடி உண்பது அவசியமாகிறது. பறவைகளில் சைவமும் அசைவமும் உண்டு. காக்கை போன்றன இரண்டையுமே உண்கின்றன. சில பறவைகள் சிறப்பாக குறிப்பிட்ட இரைகளை மட்டுமே உண்ணும். எடுத்துக்காட்டாக, எவர்கிளேட் கைட் என்ற பறவை நத்தைகளை மட்டுமே உண்ணும். பறவைகளின் வயிறு சிறப்புத் திறன் பெற்றது. கடினமான கொட்டைகள், செல்பிசு போன்றவற்றைக் கூட நொறுக்கி செரிமானம் செய்துவிடும். சில பழக்கொட்டை தின்னும் பறவைகள் சிறிய கூழாங்கற்களையும் சேர்த்து தின்கின்றன. இவை வயிற்றில் கொட்டைகளை நொறுக்க உதவுகின்றன. குஞ்சுகளுக்கு இரை எடுத்துச் செல்ல பல பறவைகள் வாய்க்குள் சிறிய பை போன்ற உறுப்புக்களைக் கொண்டுள்ளன. உறைவிடம் இரவில் வேட்டையாடும் ஆந்தை போன்றவற்றைத் தவிர பெரும்பாலான பறவைகள் பகலில் விழித்து இரவில் உறங்குகின்றன. குஞ்சு பொரிக்கும் காலங்களில் மட்டுமே கூட்டில் உறங்குகிறது. மற்ற நேரங்களில் கிளையோ, மரப்பொந்தோ, சில சமயம் ஒற்றைக் காலிலோ கிடைத்த இடத்தில் உறங்கிக் கொள்ளும். அவைகளுக்கு மனிதனைப் போல நீண்ட நேரத்தூக்கம் தேவைப்படுவதில்லை, மூளைக்கு ஓய்வளிப்பதற்காக் உறங்குவதுமில்லை. தசைகளை தளர்த்தவும், சக்தியைச் சேமிக்கவும் மட்டுமே தூக்கம் தேவைப்படுகிறது. உருமறைப்பு பல பறவையின் சிறகுகள் அவை வாழும் நிலத்திற்கு ஏற்றவாறும், அங்குள்ள மரஞ்செடி கொடிகளுக்கு ஏற்றவாறும், நிறத்திலும் சாயலிலும் ஒத்து உருமறைப்பு தன்மையைக் கொண்டிருப்பதால் அவற்றின் நிறமே அவற்றிற்கு தற்காப்பு அளிப்பதாக உள்ளன. உள்ளான், கானாங்கோழி போன்ற பறவைகள் மரங்களிலிருந்து விழும் தழைகளின் இடையிலும், புல் பூண்டு இவற்றின் இடையிலும் வாழ்கின்றன. அவற்றின் உடல் அமைப்பு வளைந்த கோடுகளையும் திட்டுக்களையும் கொண்டதாய் எளிதில் கண்டு கொள்ள முடியாதவாறு இருக்கின்றது. வேட்டையாடப்படுகின்ற கவுதாரி, காடை போன்ற பறவைகளின் நிறம் அவை வாழ்கின்ற வயல் மண்ணின் நிறம்போலப் பழுப்பாகவும் அங்கங்கே கரும்புள்ளிகள் உடையதாகவும் இருப்பதால், பக்கத்தில் போகும்போது கூட அவற்றை எளிதில் கண்டு கொள்ள முடியாது. கதிரவன் ஒளி பளிச்சென்று வீசும் பசுமையான தழைகள் அடர்ந்த இடங்களில் வாழும் பறவைகள் கரு நீலம், பச்சை , மஞ்சள், சிவப்பு, ஆகிய நிறங்களைக் கொண்டிருக்கின்றன. பகைவர்களின் கண்கள் கூசும்படியாக இந்த நிறங்கள் அமைந்துள்ளன. வலிமையற்ற சில பறவைகளின் உருவம் வலிமையுள்ள வேறு இனத்தைச் சேர்ந்த பறவைகளின் உருவத்தை ஒத்திருப்பதாகவும் உள்ளன. வைரிபோலத் தோன்றும் கொண்டைக் குயில் இதற்கு ஒரு நல்ல எடுத்துக்காட்டு ஆகும். இணை பெரும்பாலான பறவைகள் வாழ்நாளில் அல்லது குறைந்தது ஒரு கூடல்காலத்திற்காவது ஒரே இணையுடன் வாழ்பவை. வழக்கம் போல் இதிலும் சில விதிவிலக்குகள் உண்டு. பாடுகின்ற பறவைகள் பாட்டாலேயே தங்கள் துணையைப் பிடிக்கின்றன. பெரும்பாலும் சத்தமாக நீளமாக பாடும் ஆணின் பாட்டிற்குத் தான் பெண் மயங்கி வந்து சேரும். மற்ற பறவைகள் தங்கள் இறகு அலங்காரத்தால் துணையை அசத்துகின்றன. ஆண், பெண் இரண்டுமே முட்டையை அடைகாப்பதுண்டு. வெளிவரும் குஞ்சுகளில் பொதுவாக 10% மட்டுமே ஓர் ஆண்டு தாண்டி உயிர் வாழ்கிறது. இடப்பெயர்ச்சி உணவுத் தேவைகளுக்காகவும் மிக வெப்பம், மிகவும் குளிர் கால நிலைகளை தவிர்ப்பதற்காகவும் பறவைகள் வருடாந்த இடப்பெயர்ச்சி செய்கின்றன. கடல் பறவைகள் மிக அதிக தூரம் (சில வகைகள் ஒரு வருடத்தில் 32,000 கிமீ வரை) பயணிக்கின்றன. இடப்பெயர்ச்சி செய்யும் போது அது பல அடையாளங்களைக் கொண்டு சரியான இடத்திற்கு சென்று சேர்கிறது. பகலில் சூரியனின் திசையைக் கொண்டும், இரவில் சில நட்சத்திரங்களை அடையாளமாகக் கொண்டும், பூமியின் காந்த அலைகளைக் கொண்டும், சில நில அடையாளங்களைக் கொண்டும், சில தனிப்பட்ட ஒலி வேறுபாடுகளைக் கொண்டும் பாதையை உணர்ந்து கொள்கின்றன. பறவைகள் கூட்டமாகச் செல்லும் போது 'V' போன்ற வடிவத்தில் பறப்பதைப் பார்த்திருக்கலாம். இவ்வாறு செல்லும் போது முதல் பறவையைத் தவிர மற்ற எல்லாப் பறவைகளும் முன்னால் செல்லும் பறவையின் இறக்கை வீச்சில் உருவாகும் காற்றழுத்தம் காரணமாக எளிதாக பறக்கிறது. தனியே பறந்து செல்லும் முன்னனுபவமில்லாத (முன்துய்ப்பில்லாத) சில இளம் பறவைகள் சமயங்களில் வழி தப்பி அதன் இனம் செல்லும் வழக்கமான வழியை விட ஆயிரக்கணக்கான கிலோமீட்டர்கள் தள்ளி வந்து விடுவதையும் காணலாம். படிமலர்ச்சி விஞ்ஞானிகள் தொன்மாக்களிலிலிருந்து பறவைகள் தோன்றினவா என்று ஆய்ந்திருக்கிறார்கள். டினோசாரின் ஒரு வகையான தெரொபோட் (Theropod) இனத்திலிருந்து பறவைகள் தோன்றின என்று ஒரு சாராரும், அதற்கு முன்பே தெகோடோன்ட்லிருந்து (Thecodont) (இது டினோசாரின் மரபுவழி முன்னோடி) பறவைகள் உருவானது என்று மற்றொரு சாராரும் கூறுகின்றனர். பறவைகளின் படிமலர்ச்சி (பரிணாம வளர்ச்சி) பற்றிய ஆய்வுகளில் தொல்லுயிர் படிவங்கள் பெரிதும் துணையாயிருக்கின்றன. இவற்றுள் 1861-ம் ஆண்டு செருமனியிலுள்ள பவேரியாவில் ஒரு சுண்ணாம்புக் காளவாயில் கிடைத்த புதைபடிவம் குறிப்பிடத்தக்கது. அது 14 கோடி ஆண்டுகளுக்கு முன்னர் வா்ழ்ந்த தொல்சிறகி (Archeopteryx) என்ற பறவையினுடையது. வாயில் பற்கள், அசைக்கத்தக்க மூன்று விரல்கள், சிறகில் நகங்கள் என மரக்கிளைகளில் தொற்றித்தாவும் வசதிகளையும் பெற்றிருந்த அவ்விலங்கு தொன்மாக்களுக்கும் இன்றைய பறவைகளுக்கும் இடைப்பட்ட படிமலர்ச்சிநிலையில் இருந்திருக்கக் கூடும். பறப்பதைப் பற்றியும் இரு கருத்துக்கள் உள்ளன. பறவைகளின் முன்னோர்கள் மரத்துக்கு மரம் தாவி அப்படியே பறக்கத் துவங்கினர் என்று சிலர் சொன்னாலும், நிலத்திலிருந்து இரைக்காகவும் தன்னைக் காப்பாற்றிக் கொள்ளவும் தாவித் தாவி பறக்கத் துவங்கியதாக பொதுவாக நம்புகின்றனர். இவ்வாறு இரு கருத்துக்கள் இருந்தாலும் 'கிரெடாசியசு' (Cretaceous) யுகத்தில், அதாவது 138 மில்லியன் ஆண்டுகள் முன்பிலிருந்து 65 மில்லியன் வருடங்கள் முன்பு வரை உள்ள காலகட்டத்தில், பறவைகள் இருந்ததற்கான சான்றுகள் கிட்டியுள்ளன. பறவை இனங்கள் முக்குளிப்பான் வரிசை- Order Podicipediformes கூழைக்கடா வரிசை- Order Pelecaniformes நாரை வரிசை - Order Ciconiformes வாத்து வரிசை - Order Anseriformes வைரி வரிசை - Order Falconiformes கோழி வரிசை - Order Galliformes உள்ளான் வரிசை - Order Charadmiiformes புறா வரிசை - Order Columbiformes கிளி வரிசை - Order Psittaciformes குயில் வரிசை - Order Cuculiformes ஆந்தை வரிசை - Order Strigiformes சாவுக்குருவி வரிசை - Order Caprimulgiformes முன்னி வௌவால் வரிசை - Order Apodiformes மனிதனும் பறவைகளும் பண்டைக்காலம் தொட்டே பறவைகள் கடவுளாக வணங்கப்பட்டும் கடவுளரின் ஊர்தியாக உருவகப்படுத்தப் பட்டும் வந்துள்ளன. மேலும் கோழி, வாத்து போன்ற பறவைகள் மனிதனுக்கு உணவாகவும் பயன்படுகின்றன. மேற்கோள்களும் அடிக்குறிப்புகளும் வெளி இணைப்புகள் பின்வருவனவற்றையும் பார்க்கவும் பறவைகள் பட்டியல் அழிந்த பறவைகள் பறவைகள் புலப்பெயர்வு பறவைக் காய்ச்சல் முதுகெலும்பிகள் பறக்கும் விலங்குகள்


விவேகம் - திரை விமர்சனம் - No.1 Tamil Portal | Tamil Entertainment | Cinema News | Kalakkaldreams Home சினிமா சினிமா விமர்சனம் விவேகம் – திரை விமர்சனம் அல்டிமேட் ஸ்டார் அஜீத் குமாருடன் விவேக் ஒபராய் , காஜல் அகர்வால் , அக்ஷர, கருணாகரன் ... உள்ளிட்டோர் நடிக்க , சத்யஜோதி பிலிம்ஸ் செந்தில் தியாகராஜன் , அர்ஜுன் தியாகராஜன் தயாரிப்பில் ‘சிவா’இயக்கத்தில் அனிருத் இசையமைப்பில் வெளி வந்திருக்கும் ஆக்ஷன் படம் #விவேகம் வீரம், வேதாளம் என்ற இரு படங்களை கொடுத்த சிவா, முற்றிலும் மாறுபட்டு ஒரு ஹாலிவுட் திரைபடத்திற்கு இனையாக இந்த படத்தை இயக்கியுள்ளார். படத்தின் புது முயற்சியாக தொன்னூறு சதவிகிதம் படம் வெளிநாட்டில் படபிடிப்பு நடத்தப்பட்டுள்ளது. இந்தியாவை அணு அயுதங்கள் கொண்டு தகர்க்க நினைக்கும் சர்வதேச சதிக்காரர்களுக்கு இந்தியாவை அணு அயுதங்கள் கொண்டு தகர்க்க நினைக்கும் சர்வதேச சதிக்காரர்களுக்கு கைப்பாவையாக இருக்கிறார் சர்வதேச போலீஸில் பணிபுரியும் விவேக் ஒபராய். அதற்கு இடைஞ்சலாக இருக்கிறார் அஜீத் குமார். படத்தின் கதை மொத்தமும் இந்தியாவை பாதுகாக்கும் இராணுவ வீரராக களமிறங்கி அசத்துகிறார்கள் அஜீத், விவேக் ஓபராய். இந்த மொத்தக் கதையையும் இந்தியாவிலேயே எடுக்காமல் இயற்கை எழில் கொஞ்சும் ஐரோப்பா – செரிபியாவில் படமாக்கியிருப்பது புதுமை. அதிநவீன ஆயுதம் ஒன்று பூமிக்கு அடியில் புதைக்கப்பட்டு வெடிக்கச் செய்யப்படுகிறது. இதனால் ஏற்படும் நிலநடுக்கத்தால் பல்லாயிரக்கணக்கான மக்கள் உயிரிழக்கின்றனர். அதேபோன்ற இரு ஆயுதங்கள் இந்தியாவில் பூமிக்கு அடியில் புதைத்து வைக்கப்பட்டுள்ளதாக உளவுத்துறைக்கு தகவல் வர, அதனை கண்டுபிடிக்க ராணுவத்தின் சார்பாக அஜித்தின் குழு செல்கிறது. அவர்களது வேட்டையில் அந்த ஆயுதத்தை ஹேக் செய்து வெடிக்கச் செய்தது அக்ஷரா ஹாசன் என்பதும் தெரிய வருகிறது. அக்ஷராவை கண்டுபிடித்தால் தான் அந்த கருவியை செயலிழக்கச் செய்ய முடியும். இந்நிலையில் கருணாகரன் உதவியோடு அஜித் மற்றும் அவரது குழு அக்ஷராவை கண்டுபிடிக்கிறது. அக்ஷரா என்ன செய்தார்? அஜீத் மீது வீண்பழி சுமத்தப்பட்டது எதற்கு? நண்பர்களே எதிரிகளாக மாறியது எப்படி? மறுபடியும் அஜீத் அதை முறியடிப்பது தான் கதை ” போராடாம அவன் போகவும் மாட்டான் சாகவும் மாட்டான் ... “, ” உங்க பார்வையில படக் கூடாதுன்னு முடிவு பண்ணிட்டா அவன் நிழலைக்கூட நெருங்க முடியாது . ” என்றெல்லாம் இவர் அஜீத்தை புகழ்ந்து பேசிக் கொண்டே அவரை போட்டுத்தள்ள பார்க்கும் இடங்களில் விவேக் ஓபராய் தன் நடிப்பை வெளிபடுத்தியிருக்கிறார். : “கடவுள் எந்த ரூபத்தில் வந்து காப்பாற்றுவார்னு தெரியாதும்மா ... இப்ப நம்ம குழந்தை ரூபத்துல வந்திருக்கிறார். ” , “பயத்துக்கு பாஷை கிடையாது ... “, “வாழ்க்கையில இழக்கக் கூடாதது இரண்டு விஷயம் ஒன்னு அப்பா, அம்மாவின் அன்பையும் , இன்னொன்று நல்ல நண்பனின் நட்பையும் இழக்கவேக் கூடாது.” , “காரணம் சரியா இருந்தா , அந்த கடவுள் துணை இருப்பார் ....என்நண்பா , இதுவரை என் கூட இருந்து தானே பார்த்திருப்பா .... எதிர்த்து நின்னு பாரு ....”, “நட்புல சந்தேகம் கூடாது சந்தேகம் வந்தா அது நட்பே கிடையாது ... ” அஜீத் பன்ச் வசனங்கள்.. காஜல் அகர்வால் இதுவரை ஏற்று நடிக்காத புதுமையான கதாபாத்திரத்தில் வந்து ரசிக்க வைத்திருக்கிறார். அஜித்துடன் மனைவியாக வரும் காட்சியிலும், அவர் மீது அக்கறை கொள்ளும் காட்சியிலும் அவரது நடிப்பு சிலிர்க்க வைக்கும்படியாக இருக்கிறது. படம் முடியும் தருணத்தில் காஜல் அகர்வாலின் நடிப்பு சிறப்பாக இருக்கிறது. அனிருத் இசையில் பாடல்கள் அனைத்தும் ரசிக்கும்படி இருக்கிறது. படத்தின் BGMபடத்திற்கு கூடுதல் பலத்தை அளித்திருக்கிறது. வெற்றியின் சிறந்த ஒளிபதிவில் இன்னும் படத்திற்கு கூடுதல் மெருகேற்றியிருக்கிறார் ஹாலிவுட்டிற்கு இனையாக சொல்லலாம். நிறைய காட்சிகளை மக்களுக்கு புரியும் அளவிற்கு சரியாக கட் செய்திருக்கிறார் எடிட்டர் ரூபன். சண்டை காட்சிகளில் பிரமாதப்படுத்தி இருந்தாலும், படத்தின் ஆரம்பம் முதல் இறுதிவரை பரப்பரப்பாக இருந்தாலும் விவேகத்தில் வேகம் எதிர்ப்பார்ப்புக்கு ஏற்ப அதிகப்படுத்தி இருக்கலாம். 3554total visits. அஜீத்குமார் Previous articleகதிர் குறள் – 280 Next articleவிஸ்வரூப செய்திகள் 26/8-1 அன்பானவன் அசராதவன் அடங்காதவன் – திரை விமர்சனம்


போலீசார் அணிவதற்காக திகார் சிறைக்கைதிகள் 75,000 மாஸ்க் தயாரிப்பு 2020-04-05@ 02:17:21 டெல்லியில் போக்குவரத்து பணியில் ஈடுபடும் போலீசார் பயன்படுத்துவதற்காக திகார், மண்டோலி சிறையில் முகக் கவசம் மற்றும் சானிடைசர் தயாரிப்பு நடைபெறுகிறது. கடந்த மாதம் தொடங்கி நடைபெற்று வரும் இந்த பணியில் சிறைக்கைதிகள் ஈடுபடுத்தப்பட்டு உள்ளனர். இது தொடர்பாக போலீஸ் டிஜிபி சந்திப் கோயல் கூறுகையில், ‘‘போலீசார், சிறைக் காவலர்களின் சொந்த பயன்பாட்டுக்காக இதுவரை 75 ஆயிரம் முகக்கவசம், 750 லிட்டர் சானிடைசர் தயாரிக்கப்பட்டுள்ளது. டெல்லி போக்குவரத்து போலீசாருக்கு கடந்த வாரம் 3,000 முகக்கவசம் வழங்கினோம். தினமும் 1500 முதல் 2000 வரையிலான முகக்கவசம் தயாரிக்கப்படுகிறது. இவை டெல்லி நீதிமன்றங்கள், பெண்கள் மற்றும் குழந்தைகள் நலத்துறைக்கும் வழங்கப்படுகிறது,’’ என்றனர். Tags:போலீசார் திகார் சிறை க்கைதிகள் மாஸ்க் மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


text: வடிவவியலில், ஆரம் () அல்லது ஆரை (radius) என்பது வட்டம் அல்லது கோளம் ஒன்றின் சுற்றளவில் உள்ள எந்த ஒரு புள்ளியிலிருந்தும் அதன் மையப் புள்ளிக்கு வரையப்படும் நேர்கோட்டுத் துண்டின் நீளத்தைக் குறிக்கும். ஒரு வட்டத்தில் எண்ணற்ற ஆரங்களை வரையறுக்க இயலும். அவை ஒத்த அளவுடையதாக இருக்கும். மாட்டு வண்டியில் இருக்கும் மரத்தால் செய்யப்பட்ட சக்கரத்தில் அதன் மையப்பகுதியாகிய குடத்திலிருந்து சக்கர விளிம்பிலுள்ள வட்டையை தாங்கி நிற்கும்படி நிறுத்தப்பட்டுள்ள கால்-மரத்தை ஆரை என்பர். ஆரை பொதுவாக r என்ற எழுத்தால் குறிக்கப்படும். இது விட்டத்தின் (d) அளவில் பாதியாக இருக்கும்.: சுற்றளவில் இருந்து ஆரை வட்டம் ஒன்றின் சுற்றளவு C எனின், அதன் ஆரை பின்வரும் சமன்பாட்டினால் தரப்படும்: பரப்பளவில் இருந்து ஆரை வட்டம் ஒன்றின் பரப்பளவு A எனின், அதன் ஆரை: . மூன்று புள்ளிகளில் இருந்து ஆரை P1, P2, P3 எனும் மூன்று புள்ளிகளூடாகச் செல்லும் வட்டம் ஒன்றின் ஆரை பின்வருமாறு தரப்படும்: இங்கு θ என்பது கோணம் ஆகும். இச்சமன்பாடு சைன் விதியைப் பயன்படுத்துகிறது. மூன்று புள்ளிகளும் , , ஆகிய ஆள்கூறுகளால் தரப்படின், பின்வரும் சமன்பாட்டைப் பயன்படுத்தலாம்: சீரான பல்கோணங்களுக்கான சமன்பாடுகள் பின்வரும் சமன்பாடுகள் n பக்கங்களைக் கொண்ட சீரான பல்கோணங்களுக்கானது. s பக்கத்தைக் கொண்ட பல்கோணம் ஒன்றின் ஆரை: இங்கு மேற்கோள்களும் குறிப்புகளும் வட்டங்கள் வடிவவியல்


அகரம்: சிறுகதை இவனல்ல இவன் சிறுகதை இவனல்ல இவன் ‘எங்கள் சாதிச்சங்கத் தலைவரின் மீது கொலைப்பழி சுமத்தி கைது செய்திருக்கும் இன்ஸ்பெக்டரை வன்மையாகக் கண்டிக்கின்றோம்.....’ தெரு, மூத்திரச்சந்து, குட்டிச்சுவரென எங்கும் ஒட்டிக்கிடந்த சுவரொட்டிகள் காவல்துறைக்குச் சொந்தமான ‘பளே சிவப்பு’ சுவற்றிலும் ஒட்டியிருந்தன. வெளிரிய மஞ்சளில் சிவப்பு எழுத்துகளளான சுவரொட்டிகள் அவை. இருபதுக்கு பத்து அளவிலான பதாகை ஒன்று மூன்று சாலைகள் சந்தித்துகொள்ளும் முச்சந்தியில் விசாலமாக நிறுத்தப்பட்டிருந்தது. அதில் அவர்களது சாதி, குலப்பெருமைகள் மயங்கொலி, சந்திப்பிழைகளுடன் அச்சாகியிருந்தன. ஆண்ட வம்சம் ஆன்ட வம்சம் என்றும் குலப்பெருமை குளப்பெருமை எனவும் இருப்பதைக்கண்டு அந்த ஊரில் தமிழ்ச்சாதிக்காகக் கோபப்பட யாரும் இல்லாமல் இருந்தார்கள். இவைதவிர எந்தப்பக்கம் திரும்பினாலும் மக்கள் கண்களில் படும்படியான பதாகைகள் சாலைகள் , சந்திப்புகள், திருப்பங்களில் வைக்கப்பட்டிருந்தன. பல இடங்களில் அவர்களது சாதிக்கான அகோர நிறத்துடன் கூடிய கொடிகள் பறந்துகொண்டிருந்தன. இத்துடன் நான்கிற்கு மூன்று அளவிலான செவ்வக சுவரொட்டிகள் வேறு. சுவரொட்டியின் இருபுற விளிம்புகளிலும் சாதித்தலைவர்களின் பிம்பம் இருந்தன. அதன் கீழே காவல் துறையே....என பெரிய எழுத்துகளில் விளித்திருந்தது. சுவரொட்டிகளை ‘ரொட்டி’யாக நினைத்து சிற்றுண்டி தின்னும் காளைகள் அச்சுவரொட்டிகளில் ஒன்றையேனும் கிழித்து மேய்ந்ததாகத் தெரியவில்லை. அச்சுவரொட்டியில் இருந்த அகோரமானப் பற்களைக் காட்டி சீறும் சிங்கங்களைப்பார்த்து அக்காளைகள் மிரண்டுப்போயிருக்க வேணும். சுவரொட்டிகளை ஒட்டியவர்கள் என்ன சாதாரணப்பட்டவர்களா....?. அவர்கள் ஆண்டப்பரம்பரையைச் சார்ந்தவர்கள். மன்னர் குல வேந்தர்கள் என பறைச்சாற்றிக்கொள்பவர்கள். யார், யாரெல்லாம் தென்இந்தியாவை ஆண்டவர்கள் என பட்டியல் தயாரித்து அத்தனைப்பேரும் எங்கள் சாதியைச் சேர்ந்தவர்கள் என தன் மார்பில் பச்சைக்குத்திக்கொள்பவர்கள். மக்களாட்சிக்கு ஏங்குகிற மக்கட்களுக்கிடையில் இவர்கள் மன்னராட்சிக்கு சிவப்புக்கம்பளம் விரிப்பவர்கள். இத்தனை ஆண்டுகள் இந்தியாவை ஆண்ட வெள்ளைக்காரத் துறைமார்கள் நம் சாதிக்காரர்களாக இல்லாமல் போயிவிட்டார்களே....என வயிற்றிரைச்சலில் வாயிலும் வயிற்றிலும் அடித்துக்கொள்பவர்கள். அவர்கள் முகவரி தமிழ்சாதி அல்ல. ஆண்ட சாதி. நாங்கள் வீ.......ரப்பரம்பரையைச் சேர்ந்தவர்கள் ’ என்பதற்கான முழக்கம்தான் இந்தச் சிங்கம். பிரபலமான ஓவியர்கள் பிரசித்திப்பெற்ற நாவலுக்காக வரையப்பட்ட மழிக்கப்படாத மீசை ஓவியங்களை பதாகைகளின் பின்புலத்தில் இருக்க வெளியே முகத்தை கடு,கடுவென...வைத்துகொண்டு பதாகைகளின் நான்குபுற விளிம்புகளிலும் அவரவர் பெயருடன் அச்சாகியிருந்தார்கள். பதாகைகளின் நடுவில் மனுசன் நிழலே படக்கூடாது என காட்டில் வாழும் பிடரி மயிர் சிங்கங்களும் அதன் குருளைகளும் முகத்தை ‘ ஆ....’வென அகோரமாக பற்களைக் காட்டிக்கொண்டிருந்தன. போராட்டம் முளைப்பாரி விட்டிருந்தது. தலையில் சாதித்துண்டை கட்டிக்கொண்டு நாக்கைத் துறத்திக்கொண்டு ஒருவர் ஆக்ரோஷமாகக் கத்திக்கொண்டிருந்தார். அவருடன் சேர்ந்து மற்றவர்கள் பின்னணிக்குரல் கொடுத்துகொண்டிருந்தார்கள். ஆர்ப்பாட்டத்தில் பேசியவர்களின் பலரும் வழக்கம் போல உணர்ச்சி மொழிகளிலேயே பேசிக்கொண்டிருந்தார்கள். அறிவு மொழியில் பேசுபவர்களின் கைக்கு போயிருந்த ‘மைக்’ சட்டென பிடுங்கப்பட்டன. ‘ பனைமரத்தில வௌவாலா...? எங்களுக்கிட்டச் சவாலா...?’ ‘ விடுதலை செய்...விடுதலை செய்.....எங்கள் சாதித் தலைவரை விடுதலை செய்...’ ‘ ஒழிக...ஒழிக....போலீஸ் அராஜகம் ஒழிக....’ அவர்களது போர்க்குரல் காவல் நிலையத்தை நோக்கியும், காவல் துறையினர்க்கு எதிராகவும் இருந்தது. அவ்வூர் காவல்நிலையத்தின் இன்ஸ்பெக்டர் ஒரு பெண் அதிகாரி என்பதால் அவர்களது கொக்கறிப்புகளில் கேலியும் கலந்திருந்தன. அந்த காவல் நிலையத்தில் ஒரு பெண் இன்ஸ்பெக்டர் ப்ரியா உட்பட மொத்தம் ஒன்பது பேர் பணியமர்த்தப்பட்டிருந்தார்கள். இருவர் சப் - இன்ஸ்பெக்டர் மூன்று பேர் கான்ஸ்டபிள், மூன்று ஏட்டுகள். பொதுவாக பெண்களுக்கு ஆண்கள் வேலி. ஆனால் அந்த காவல் நிலையத்தில் எட்டு ஆண் காவலர்களுக்கும் ஒரு பெண் இன்ஸ்பெக்டர் பாதுகாப்பு வேலியாக இருந்தார். இன்ஸ்பெக்டர் ப்ரியாவை ஒரு சாதிச்சங்கம் தூற்றிப்பேசியதில் ஒன்றிரண்டு காவலர்களுக்கு பிடித்திருந்தது. உச்சந்தலையில் சந்தோசம் பீறிட தொண்டைக்குள் ‘ கக்கே...பெக்கே....’ எனச் சிரித்தவாறு இருந்தார்கள். அவர்களின் சிரிப்பு வெளியே கேட்கவில்லை என்றாலும் அவர்களின் அகம் முகத்தில் தெரிந்தது. அவர்களைத் தவிர மற்றவர்களுக்கு பயத்தில் அட்ரீனல் சுரக்க ‘ பக்...பக்.....’ என நின்றுகொண்டிருந்தார்கள்.போராட்டம் கலவரமாக வெடித்துவிடுமோ....அப்படி வெடித்தால் கலவரக்காரர்கள் என ஓரிருவரைச் சுட்டுத்தள்ள அப்பாவிகள் யாரேனும் கிடைப்பார்களா....? தப்பித்தவறி வசதிப்படைத்தவர்களை , சாதி ஆதிக்கம் கொண்டவர்களை சுட்டு விட்டால் கிடைக்கிற பதவி உயர்வு கூட கிடைக்காமல் போய் விடுமே... என்கிற பயம் அவர்களை ஆட்டி வைத்தது. அக்காவல் நிலையத்தில் பணியாற்றிக்கொண்டிருப்பவர்களில் இரண்டு பேர் போராடிக்கொண்டிருக்கும் சாதிச்சங்கத்தைச் சேர்ந்தவர்கள். அவர்களின் இருப்பு காவல் நிலையத்திற்குள்ளும் செவிகள் போராட்டக்களத்திலும் இருந்தது. ‘அவர் ஆடாவிட்டாலும் அவர் சார்ந்த சாதி அவருக்குள் ஆடிக்கொண்டிருந்தது’. காவல் நிலையத்திற்கு வெளியே கூப்பிடும் தூரத்தில் ஒரு பொதுத்திடலில் திடீர் பந்தல் போடப்பட்டிருந்தது. அதில் சாதிச்சங்கத்தார்கள் வீராப்புடன் உட்கார்ந்திருந்தார்கள். அவர்களின் தலையில், கையில், கயிற்றில், வேட்டியில் பினாயில் ஊற்றி கழுவினாலும் போகாத சாதி அடையாளங்கள் அப்பியிருந்தன. காலை ஒன்பது மணிக்கெல்லாம் கூடத்தொடங்கியக்கூட்டம் ஒரு மணி வாக்கில் உச்சநிலையை எட்டியிருந்தது. அப்பொதுவெளியில் ஈழ உக்கிரப்போரின் போதுகூட இப்படியொரு கூட்டம் கூடியதில்லை. மதுவை ஒழிக்க, மொழியைக்காக்க, அரிசி விலை, பருப்பு விலை, தக்காளி விலை, பெட்ரோல் விலை ஏற்றத்திற்கு எதிராக,...இவ்வளவு பேர் கூடி தன் எதிர்ப்புகளைக் காட்டியதில்லை. ‘ விடுதலை செய்...விடுதலை செய்.... எங்கள் தலைவரை விடுதலை செய்....’ ‘ அடக்காதே....அடக்காதே....ஆண்ட வம்சத்தை அடக்காதே.....’ ‘ நினைக்காதே...நினைக்காதே....ஆளும் வம்சத்தை அடக்க நினைக்காதே...’. ‘மைக்’கை இறுகப்பிடித்துக்கொண்டு போர்க்குரல், கர்ஜனை, வீர வசனங்களுடன் இளைஞர்கள் முழங்கிக்கொண்டிருந்தார்கள். அவர்களின் தலையில் சாதி கறைத்துண்டு கட்டப்பட்டிருந்தன. இதே இடத்தில் நேற்றைக்கு முந்தையத்தினம் இது தொடர்பான வேறொரு ஆர்ப்பாட்டம் நடந்தேறியது. இவ்வளவு கூட்டமில்லை. இத்தகைய கரைச்சல் இல்லை. வன்முறைத் தூண்டும் பேச்சு இல்லை. அத்தனைப்பேருடைய மூச்சிலும் கண்ணீர் சொரிந்திருந்தது. பேச்சில் விம்மல், துக்கம், ஏக்கம், நீதிக்கெஞ்சல் தழும்பியிருந்தது. ‘ஏ....புள்ள என்ன தப்பு செஞ்சான். உன் சாதிப்பொண்ண காதலிச்ச ஒன்னத்தவிர.....’ ‘அடப்பாவிகளா.... ஓம் பொண்ண என் புள்ள பத்திரமாத் திருப்பிக்கொடுத்திட்டான்....ஏ புள்ளிய உங்களால திருப்பித்திர முடியுமா..... ?’ ‘ ஏம்புள்ள உன் பொண்ணக் காதலிச்சானு வெட்டிக் கொண்ணுட்டீங்க. எனக்கு நீதி வேணும்...நியாயம் வேணும்.... அதுக்கு காரணமானவங்களைக் கைது செய்யணும்....’ தலையை விரித்துக்கொண்டு ‘ மடேர்....மடேர்.....’ என தலையில் அடித்துகொண்டு அழுததை இன்னும் கொஞ்ச நேரம் பார்த்தால் பார்க்கிற கண்கள் அவிழ்ந்துப் போய்விடும். இருக்கிறவனுக்காக போராடுகிற போராட்டமும், இல்லாதவனுக்காக போராடுகிற போராட்டமும் ஒன்றாகி விடுமா என்ன....?. முந்தைய நாள் போராட்டம் நீதிப்பிச்சைக்கேட்டு. இந்தப் போராட்டம் சாதிப்பிச்சைக்கேட்டு. இரண்டு போராட்டங்களும் அந்த ஊரின் தட்ப வெப்பம், காலநிலையை,... அசாதாரண நிலைக்கு மாற்றியிருந்தன. பாதிக்கப்பட்ட மக்களுக்கு நீதி பெற்றுத்தரும் அபிமானமாக அந்த காவல் நிலையம் இருந்தது. காவல் நிலையத்திற்கு உள்ளேயும் வெளியேயும் அசாதாரணச் சூழ்நிலை நிலவியது. காவல்துறை வாகனத்திலிருந்து இறங்கி மிடுக்காக நடந்து நிலையத்திற்குள் நுழைந்தார் இன்ஸ்பெக்டர் ப்ரியா. எனது காலடிகள் எனது பெருமையென காலடித்தடம் அவர் பின்னே ஓடிக்கொண்டிருந்தது. போலீஸ் அதிகாரிக்குரிய மிடுக்கும், தொடுப்பும் அவரது நடையில் இருந்தது. கான்ஸ்டபிள், ஏட்டுகள் மூவரும் நெஞ்சை நிமிர்த்திக்கொண்டு ‘சலியூட்’ அடித்து நிமிர்ந்தார்கள். நெஞ்சுக்கு கீழே வெளியே தள்ளிப்போயிருந்த வயிற்றுப்பொதியை ‘சடக்’கென ஒரு இழு இழுத்து வெளியே விட்டார்கள். இன்ஸ்பெக்டர் ப்ரியா மரியாதையை ஏற்றுகொண்டு நடந்தவராக இருந்தார். நேற்றைக்கு வரைக்கும் அவரை ஒருவிதமான சவால்கள் சூழ்ந்திருந்தன. அது அவருக்குள் பதற்றத்தைக் கொடுத்தன. ஒரு கல்லூரி வாலிபவனை பட்டப்பகலில் வெட்டிக்கொன்றவன் யாரெனக் கண்டுப்பிடித்தாக வேண்டிய அவசரக்கதியில் அவர் இருந்தார். தலைக்கு மேல் தொங்கிய கத்தியைப்போல அந்தச்சவாலை அவர் எதிர்நோக்கியிருந்தார். தன் மகனைப் பறிக்கொடுத்தவள் வாயிலும்,வயிற்றிலும் அடித்துகொண்டு கண்ணீர் கம்பலையுடன் ஒரு புகார் கொடுத்தவுடன் கொலையாளியைத் தேடும் முனைப்பில் அவர் இறங்கியிருந்தார். கொலையாளி பற்றியத் தேடுதல், அவன் விட்டுச்சென்ற தடயம், காலடி, சமிஞ்கை,...என எத்தனையோ சவால்கள் அவர் முன் இருந்தன. யாராலும் சந்தேகம் கொள்ள மாட்டாத ஒரு நபரை அவர் அடையாளம் கண்டிருந்தார். அவனை நெருங்குவதற்குள் அவர் எத்தனையோ ஓட்டுவங்கி அரசியல் தடையைத் தாண்டியிருந்தார். இன்றையத்தினம் அவருக்கு வேறொரு சவால் எதிர்நோக்கியிருந்தது. கொலையாளி இவன்தான் என உறுதி செய்தாக வேண்டிய சட்டப்பிடியில் அவர் இருந்தார். அவன் முழிக்கும் முழி, அவனது முறைப்பு, விரைப்பு, பின்புலம்,.....என அத்தனையையும் வைத்து அக்கொலையை செய்தது அவன்தான் என உறுதிப்படுத்த வேணும். கொலை செய்யப்பட்டவரின் கையில் இருந்த ஒரு பிடி தலை மயிர் ஒன்று போதும். கொலையாளி இவன்தான் என ஓங்கி ஓர் அறை அறைந்துச்சொல்ல. கொலைச்செய்தவனை பிடிப்பதா முக்கியம்.... அவனது வாக்குமூலத்தை கறப்பது அல்லவா முக்கியம்..... இன்ஸ்பெக்டர் ப்ரியாவைச்சுற்றி சக காவலர்கள் சீருடையில் விரைப்பாக நின்றுகொண்டிருந்தார்கள். அவர்கள் முகத்தில் பதற்றம் தொற்றியிருந்தது. ‘ கைதி எங்கே....?’ ‘ லாக்கப்பில் இருக்கார் மேம்’ ‘ இருக்கானா....இருக்காரா.....?’ ‘ இருக்கா...’ என்றவாறு அவர்களது உதடுகள் முணுமுணுத்தன. இன்ஸ்பெக்டருக்கு நாசி விடைக்க கோபம் வந்தது. ‘அடச்சீ......கொலையே செய்தாலும் அவனுக்கு ‘அவர்’. என்ன கருமாந்திரம் பிடித்த துறைடா இது....எச்சிலைக் காறித் துப்பினார். ‘ ஊருக்குள்ள வாத்தியார் போனால் மக்கள் எப்படி பேசிக்கிறாங்கத் தெரியுமா.... வாத்தியார் வருகிறார். அதுவே நாமப்போனால்..... போலீஸ்க்காரன் வருகிறான்... ஏன் இபப்டி...? இப்ப நீங்க ஒரு அக்யூஸ்ட்க்கு ‘ ர்’ போட்டீங்களே... அதனாலதான்....’ அவரைச்சூழ்ந்திருந்த காவலர்கள் விறைப்பாக நின்றுகொண்டு இன்ஸ்பெக்டரைப் பார்த்தவண்ணமிருந்தார்கள். ‘ தமிழ்ல இலக்கியம் படிச்சிருக்கீங்களா.....அவர் அவனைப்பாடினார்...அவர் என்பது புலவர். அவன் என்பது மன்னன். ஆனால் இங்கே.... அவர் என்பது குற்றவாளி. அவள் என்பது நான். வெட்கமாக இருக்கு. நான் இந்த ஸ்டேசன்ல இன்ஸ்பெக்டரா ஜாயின்ட் பண்ணுனப்ப இந்த ஊர்க்காரங்க என்னை எப்படி விசாரிச்சிருக்காங்கத் தெரியுமா....?. புதுசா வந்திருக்கிற இன்ஸ்பெக்டர் என்னச் சாதிப்பொண்ணு...?. இந்த வேலையில் நான் சேர்வதற்கு முன்னாடி எனக்கு என்னவெல்லாமோ கனவு இருந்தது. இப்ப என்னால நினைச்ச எதையும் சாதிக்க முடியல.....இப்ப....ஏந்தான் இந்த வேலைக்கு வந்தோமென இருக்கு.....’ அவருடைய மேசையில் அன்றைய தின தினசரிகள் இருந்தன. விரித்து மாவட்டச் செய்திகளில் பார்வையை ஓடவிட்டார். கொலையாளி கைது பற்றிய ஒரு செய்தி வந்திருக்கிறதா...எனத் தேடினார். ஒரு தினசரியிலும் வந்திருக்கவில்லை. அவரது முகம் சட்டென இறுக்கத்திற்கு உள்ளானது. தலையில் இருந்த தொப்பியை எடுத்து மேசையின் மீது வைத்தார். கோப்புகளைப் பார்த்தார். ஒரு ஏட்டு தலையில் கவிழ்த்திருந்த தொப்பியை சரிசெய்துகொண்டு ஒரு அடி எடுத்து வைத்து முன்னால் வந்தார். ‘ மேம்.... ’ ‘ ம்...?’ ‘ லோக்கல் எம்.எல்.ஏ பேசினார்....உங்க மொபைல் சுவிட்ஸ் ஆப்பில் இருந்ததாம் ....’ கோப்பிலிருந்து பார்வையை எடுத்த ப்ரியா ‘ என்னவாம்....?’ எனக்கேட்டார். ‘ எப்.ஐ.ஆர்....போடாம பார்த்துக்கிறச் சொன்னார்...’ அவருடைய உதடுகள் விரிந்து சுருங்கின. ஒரு சிரிப்பு சிரித்துக்கொண்டார். ‘ தேவைப்பட்டால் உங்களையும் எப்.ஐ.ஆர்ல சேர்ப்போமெனச் சொன்னீங்களா....?’ ‘ மேம்.....?’ ‘ சொல்லிருந்திருக்கணும்....!’ அடுத்து ஒரு ஏட்டு காலடி முன்னே எடுத்து வைத்து ஒரு சல்யூட் வைத்துவிட்டு சொன்னார் ‘ சேர்மன் பேசினார் மேம்....’ ‘ என்னவாம்....?’ ‘ எல்லா வசதியும் செஞ்சிக்கொடுக்கச்சொன்னார்....’ ‘ எங்களுக்கு ஒரு வசதியும் வேண்டியதில்லைன்னு சொன்னீங்களா....?’ ‘ மேம்...?’ அவரது முகம் விகாரமெடுத்தது. அவரது பார்வைக்கு நேராக நேதாஜியின் புகைப்படம் இருந்தது. அவரது மிடுக்கையும், நிமிர்ந்த நெற்றியையும் உள்ளூர ரசித்தார். அவருக்குள் இளரத்தம் பாய்ந்தது. தொப்பியை மிடுக்காக சரிசெய்து கொண்டு எழுந்தார். இரண்டு மிடறுகள் தண்ணீர் பருகினார். கைக்குட்டையால் வாயைத் துடைத்துகொண்டார். ‘ எனக்கு நேற்றையிலிருந்து ஏகப்பட்ட டார்ச்சர்....கைதியை விடுவிக்கச்சொல்லியும், எப்.ஐ.ஆர் போட வேண்டானு சொல்லியும். ஒரு கொலையாளிக்கு நான் முதல் மரியாதைக்கொடுக்கணுமாம்..... ஏன்னு கேட்டால் சாதிக் கௌரவமாம்.. ஆண்டப்பரம்பரையாம். என்னை எல்லோரையும் போல பணத்துக்கும் மிரட்டலுக்கும் அடி பணிந்திடுவேனென நினைக்கிறான்கள். நான் அப்படியானவள் அல்ல. நான் அந்த கைதியை விடப்போறதில்லை. அந்தக் கொலையைச் செய்தவன் இவன்தான்.. இவனை நான் என்னச்செய்றேன் பார்...இவனை முட்டிக்கு முட்டி தட்டி உண்மையைக் கறந்து கோர்ட்ல ஒப்படைச்சு, அக்கச்சாட்சி ஆதாரங்களோடு அவனைச் சிறைக்குள் தள்ளி மகனை இழந்து நிற்கும் அந்தத் தாயின் கண்ணீரை நான் துடைக்கவில்லை என்றால் நான்......’ என்றவாறு அவர் லத்தியைச்சுழற்றிக்கொண்டு லாக்கப்பிற்குள் நுழைந்தார். லாக்கப்பிற்குள் அவன் கூனிக்குறுகி தலைக்குனிந்து உட்கார்ந்திருந்தான். லத்தியை அவனது தாவங்கொட்டைக்கு கொடுத்து நிமிர்த்தி முகத்தைப்பார்த்தார். நேற்றைக்கும் முந்தைய தினம் கைது செய்யப்பட்டவனல்ல. இவன் வேறொருவனாக இருந்தான். நேரம் ஜூன் 27, 2016 Srimalaiyappanb sriram 27 ஜூன், 2016 ’அன்று’ பிற்பகல் 10:52 அருமை... கொஞ்சம் அலைன்மென்ட் மாத்துங்க அய்யா the poles "colonelpaaganesanvsm.blogspot.com" 4 ஜூலை, 2016 ’அன்று’ பிற்பகல் 7:26 தமிழக நிர்வாகம் அறிவான ,தன்னலமற்ற,நாட்டுப் பற்றுள்ள அரசியல் வாதிகளிடமிருந்து கட்டப் பஞ்சாயத்து தாதாக்கள் கைக்கு மாறி பல ஆண்டுகள் ஆகிவிட்டன.உண்மையானவர்கள் அரசாங்க வேலையில் நீண்டநாள் தாக்குப் பிடிக்கமுடியாது என்பதற்கு மற்றுமொறு உதாரணம் உங்கள் கதை. மக்களை அறியாமையிலேயே வைத்திருப்பதுதான் இன்றைய அரசியல். Thanjavooraan 4 ஜூலை, 2016 ’அன்று’ பிற்பகல் 9:32 கதை என முத்திரை உள்ளதால் கதை எனவே எடுத்துக் கொள்வோம், பழுதில்லை. ஆனால் இந்தக் கதை இன்றைய அவலங்களை வெளிச்சம் போட்டுக் காட்டுகிறது. தமிழக காவல் துறையின் திறமையை யாரும் குறைத்து மதிப்பிட முடியாது; ஆனால் அது அவர்கள் சுயமாகச் செயல்படும் வரைதான். இவர்களுக்கும் மேலாக நினைத்துக் கொண்டு தங்கள் எல்லை எதுவென புரிந்து கொள்ளாமலோ, அல்லது புரிந்து கொண்டும் எல்லை தாண்டியோ தர்ம நியாயங்களைக் குழி தோண்டிப் புதைக்க இவர்கள் காவல் துறையை நிர்ப்பந்திக்கும் போதுதான் மனிதம் மறைந்து போகிறது. கற்பனையே ஆனாலும் சிந்திக்கத் தூண்டும் அரிய வகை கற்பனை. Pavalar Pon.Karuppiah Ponniah 4 ஜூலை, 2016 ’அன்று’ பிற்பகல் 9:50 நிசத்தின் நிழல். சாதிய அரசியல் தலையீடு தலைவிரித்தாடும் வரை இதுபோன்ற தகிடுதத்தங்கள் தவிர்க்க முடியாதவையே. அருமையான நடை. ஆழமான கருத்து. வாழ்த்துகள் சுரா. kanavu 6 ஜூலை, 2016 ’அன்று’ முற்பகல் 5:49 நல்ல திருப்பம் இறுதியில்


BJP-ன் ஸ்தாபக தினத்தை கொண்டாடவே இந்த விளக்கு ஏற்றும் நிகழ்ச்சி...? பிரதமர் மோடியின் 9 மணி திட்டம், பாஜக-வின் ஸ்தாபக தினத்தை கொண்டாடுவதற்கான திட்டன் என கர்நாடக முன்னாள் முதல்வர் குமாரசாமி குற்றம்சாட்டியுள்ளார். பிரதமர் மோடியின் 9 மணி திட்டம், பாஜக-வின் ஸ்தாபக தினத்தை கொண்டாடுவதற்கான திட்டன் என கர்நாடக முன்னாள் முதல்வர் குமாரசாமி குற்றம்சாட்டியுள்ளார். பிரதமர் மோடி தனது கட்சியின் (BJP) ஸ்தாபக தினத்தை கொண்டாடவே இரவு 9 மணி திட்டத்துடன் வந்துள்ளது, நாட்டின் இந்த இக்கட்டான நிலையில் தங்கள் இழிவான அரசியலை இவ்வாறு வெளிப்படுத்தலாமா? என கர்நாடக முன்னாள் முதல்வர் குமாரசாமி கடுமையாக சாடியுள்ளார். The government is yet to provide PPEs for doctors and make test kits affordable for the common man. Without telling the nation what concrete steps are being taken to combat COVID-19 menace, the prime minister is giving meaningless tasks to an already exhausted population. 2/3 — H D Kumaraswamy (@hd_kumaraswamy) April 5, 2020 முன்னதாக பிரதமர் மோடி, அனைத்து இந்தியர்களும் ஞாயிற்றுக்கிழமை இரவு 9 மணிக்கு தங்கள் வீட்டிலுள்ள அனைத்து விளக்குகளையும் அணைத்து, வீட்டில் இருக்கும் மெழுகு, அகல் விளக்கு அல்லது மொபைல் டார்ச் லைட் போன்றவற்றை வீட்டில் இருந்தபடி ஏற்ற வேண்டும் என கேடுக்கொண்டார். கொரோனா வைரஸுக்கு எதிரான தற்போதைய போராட்டத்தில் ஒருவருக்கொருவர் ஒற்றுமையை வெளிப்படுத்த இதனை சுமார் 9 வினாடிகளுக்கு செய்ய வேண்டும் எனவும் அவர் குறிப்பிட்டுள்ளார். It is shameful to convert the national crisis into an event of self aggrandizement & it is beyond shameful to push the hidden agenda of his party in the face of global calamity. May sense prevail upon the PM; ಕರುಣಾಳು ಬಾ ಬೆಳಕೆ ಮುಸುಕಿದೀ ಮಬ್ಬಿನಲಿ.. ಕೈ ಹಿಡಿದು ನಡೆಸೆನ್ನನು..... 3/3 — H D Kumaraswamy (@hd_kumaraswamy) April 5, 2020 எவ்வாறாயினும், எதிர்க்கட்சித் தலைவர்கள் இந்த கருத்தை கடுமையாக விமர்சித்ததுடன், ஏற்கவும் மறுத்துள்ளனர். இந்த வரிசையில் தற்போது கர்நாடக முன்னாள் முதல்வர் குமாரசாமி இணைந்துள்ளார். கட்சியின் ஸ்தாபக தினத்தை (ஏப்ரல் 6-ஆம் தேதி) கொண்டாட பாஜக தயங்குகிறதா என்றும், அனைத்து இந்தியர்களும் மறைமுகமாக தங்கள் நோக்கத்திற்காக விளக்குகளை ஒளிர வைக்க வேண்டும் என எதிர்பார்கிறதா? என்றும் குமாரசாமி கேள்வி எழுப்பியுள்ளார். இதுகுறித்து அவர் தனது ட்விட்டர் பக்கத்தில் பதிவிடுகையில்., பாஜகவின் அஸ்திவார தினத்திற்கு கொண்டாட ஒரு மெழுகுவர்த்தி ஒளி விழிப்புணர்வைக் கடைப்பிடிக்குமாறு பிரதமர் நாட்டைக் கேட்டாரா? ஏப்ரல் 6 அதன் அடித்தள நாளாக இருப்பதால், இந்த நிகழ்விற்கான தேதி மற்றும் நேரத்தின் தேர்வை வேறு என்ன விளக்க முடியும்? நம்பகமான அறிவியல் மற்றும் பகுத்தறிவு விளக்கத்தை வழங்குமாறு நான் பிரதமருக்கு சவால் விடுகிறேன். கொரோனா வைரஸ் தொற்று காரணமாக அதன் ஸ்தாபக தினத்தை கொண்டாட பாஜக தயங்குகிறது, அதனால் மறைமுகமாக முழு நாட்டையும் விளக்கு ஏற்றி தங்கள் கட்சி ஸ்தாபக தினத்தை கொண்டாட வைக்கிறது. இந்த நிகழ்விற்கு ஏப்ரல் 5-ஐ ஏன் தேர்ந்தெடுத்தேன் எனவும், அதன் பின்னால் ஏதேனும் அறிவியல் காரணம் இருந்தால் பிரதமர் தெளிவுபடுத்த வேண்டும். இதுபோன்ற கடினமான காலங்களை நாடு பார்த்ததில்லை. இந்த காலங்களில் நாம் கொண்டாட வேண்டியது அவசியமா? என்று முன்னாள் முதல்வர் கேள்வி எழுப்பியுள்ளார். முன்னதாக, கொரோனா வைரஸ் நாவலைத் தோற்கடிக்க நாட்டின் "கூட்டுத் தீர்மானத்தை" காண்பிப்பதற்காக ஏப்ரல் 5 ஆம் தேதி இரவு 9 மணிக்கு ஒன்பது நிமிடங்கள் மெழுகுவர்த்தியை ஏற்றி வைக்க அல்லது மொபைல் போன் டார்ச்ச்களை இயக்குமாறு பிரதமர் மோடி வெள்ளிக்கிழமை கேட்டுக்கொண்டார். பிரதமரின் இந்த செய்தி தற்போது பெரும் விவாதப் பொருளாக உருவெடுத்துள்ளது.


text: தஞ்சை தேர் விபத்தில் 11 பேர் பலி... மத்திய, மாநில அரசுகளின் சார்பில் நிவாரணம் அறிவிப்பு.. அரசியல் தலைவர்கள் இரங்கல்...!! – Update News 360 | Tamil News Online | Live News | Breaking News Online | Latest Update News தஞ்சை தேர் விபத்தில் 11 பேர் பலி... மத்திய, மாநில அரசுகளின் சார்பில் நிவாரணம் அறிவிப்பு.. அரசியல் தலைவர்கள் இரங்கல்...!! 27 April 2022, 10:28 am தஞ்சாவூர் மாவட்டம் களிமேடு கிராமத்தில் மின்சார விபத்தில் உயிரிழந்த குடும்பத்தினருக்கு மத்திய, மாநில அரசுகளின் சார்பில் நிவாரணம் அறிவிக்கப்பட்டுள்ளது. இந்த விபத்து சம்பவம் தொடர்பாக அறிக்கை வெளியிட்டுள்ள முதலமைச்சர் ஸ்டாலின் கூறியிருப்பதாவது :- தஞ்சாவூர் மாவட்டம், களிமேடு கிராமத்தில் இன்று அதிகாலை நடைபெற்ற தேர் திருவிழாவில் எதிர்பாராத விதமாக தேர் மின்கம்பியில் உரசியதால் ஏற்பட்ட விபத்தில் 11 பேர் சம்பவ இடத்திலேயே உயிரிழந்துவிட்டனர் என்ற துயரமான செய்தியினைக் கேள்வியுற்று மிகுந்த வேதனையடைந்தேன்.உயிரிழந்தவர்களின் குடும்பத்தாருக்கு எனது ஆழ்ந்த இரங்கலைத் தெரிவித்துக்கொள்கிறேன். மேலும், இவ்விபத்தில் 15 நபர்கள் தற்போது சிகிச்சையில் உள்ளதாக அறிகிறேன், அவர்களுக்கு சிறப்பான சிகிச்சை அளிக்கவும் விபத்து பகுதியில் மிட்பு நடவடிக்கைகளை துரிதப்படுத்தவும் மாவட்ட நிர்வாகத்திற்கும், காவல் துறைக்கும் உத்தரவிட்டுள்ளேன். இந்த விபத்தில் உயிரிழந்தவர்களின் குடும்பத்தாருக்கு தலா ஐந்து இலட்சம் உடனடியாக முதலமைச்சரின் பொது நிவாரண நிதியிலிருந்து நிதியுதவி வழங்கிட உத்தரவிட்டுள்ளேன், எனக் குறிப்பிட்டுள்ளார். இதைத் தொடர்ந்து, தஞ்சை தேர் விபத்தில் உயிரிழந்த 11 பேருக்கு சட்டப்பேரவையில் உறுப்பினர்கள் இரங்கல் தெரிவித்தனர். இந்த இரங்கல் தீர்மானத்தை முதலமைச்சர் ஸ்டாலின் முன்மொழிந்தார் அதேவேளையில், தஞ்சையில் பலியான 11 பேரின் குடும்பத்திற்கு இரங்கல் தெரிவித்துக் கொண்ட பிரதமர் மோடி, காயமடைந்தவர்கள் விரைந்து மீண்டு வர வேண்டுவதாக கூறினார். மேலும், உயிரிந்தவர்களின் குடும்பத்திற்கு தலா ரூ.2 லட்சமும், காயமடைந்தவர்களுக்கு தலா ரூ.50 ஆயிரமும் நிவாரணம் வழங்கப்படும் என்று பிரதமர் மோடி அறிவித்தார். எதிர்கட்சி தலைவர் எடப்பாடி பழனிசாமி விடுத்துள்ள இரங்கல் செய்தியில்,"தஞ்சாவூர்,களிமேடு அப்பர் கோவில் தேர் திருவிழாவில் மின்சாரம் தாக்கி 11 பேர் உயிரிழந்தனர் என்ற செய்தியறிந்து மிகுந்த மனவேதனை அடைந்தேன். உயிரிழந்தோர் குடும்பத்தினருக்கு எனது ஆழ்ந்த இரங்கலை தெரிவித்து கொள்வதுடன், சிகிச்சை பெற்று வருவோர் பூரண நலம் பெற்று விரைவில் வீடு திரும்ப வேண்டுகிறேன். மரணமடைந்தோர் குடும்பத்துக்கு உரிய இழப்பீடும் , காயமடைந்தோர்க்கு தக்க நிவாரணமும் வழங்கி தமிழக அரசு உடனடி நடவடிக்கை எடுக்க வேண்டும்," என குறிப்பிட்டுள்ளார். பாஜக மாநில தலைவர் அண்ணாமலை வெளியிட்டுள்ள டுவிட்டர் பதிவில், "தஞ்சை களிமேடு தேர் பவனி விபத்து செய்தியை கேள்விபட்டு மிகவும் துயரத்தில் உள்ளேன். 3 சிறுவர்கள் உட்பட மொத்தம் 11 பேர் இந்த சம்பவத்தில் உயிரிழந்துள்ளனர் என்பதை மனம் ஏற்க மறுக்கின்றது. உயிரிழந்தவர்களின் குடும்பத்தினருக்கு ஆழ்ந்த இரங்கலை தெரிவித்து கொள்கின்றேன். இனி இது போன்ற தேர் விபத்துக்கள் மூலம் உயிரிழப்புகள் நடைபெறாமல் தடுக்க தமிழக அரசு உயர்மட்ட குழுவை உடனடியாக அமைக்க வேண்டும்!, என வலியுறுத்தினார். இதேபோல, குடியரசு தலைவர் ராம்நாத் கோவிந்த், தமிழக ஆளுநர் ஆர்என் ரவி, புதுச்சேரி ஆளுநர் தமிழிசை சவுந்தரராஜன் உள்ளிட்ட பல அரசியல் தலைவர்களும் இரங்கலை வெளியிட்டு வருகின்றனர். Tags: MK stalin, PM Modi, அரசியல், எடப்பாடி பழனிசாமி, தஞ்சை, பாஜக தலைவர் அண்ணாமலை, பிரதமர் மோடி, முதலமைச்சர் ஸ்டாலின் Previous தேர்த்திருவிழாவில் 11 பேர் பலியானது எப்படி..? ஐஜி பாலகிருஷ்ணன் வெளியிட்ட தகவல்..!! Next இந்தியாவில் 3 ஆயிரத்தை நெருங்கும் தினசரி பாதிப்பு... அனைத்து மாநில முதலமைச்சர்களுடன் பிரதமர் மோடி இன்று முக்கிய ஆலோசனை


20 ஆண்டுகளுக்குப் பிறகு ராவண லீலா; ராமலீலாவை கண்டித்து தந்தை பெரியார் திராவிடர் கழகம் கொண்டாடுகிறது! – THE TIMES TAMIL 20 ஆண்டுகளுக்குப் பிறகு ராவண லீலா; ராமலீலாவை கண்டித்து தந்தை பெரியார் திராவிடர் கழகம் கொண்டாடுகிறது! By posal on ஒக்ரோபர் 11, 2016 • ( பின்னூட்டமொன்றை இடுக ) பெரியாரிய அமைப்புகளில் ஒன்றான “தந்தை பெரியார் திராவிடர் கழகம்” வரும் 12-ம் தேதி (நாளை) சென்னையில் “ராவண லீலா” என்ற மிகப்பெரும் நிகழ்வை நடத்த உள்ளதாக அறிவித்துள்ளது. அதில் ராமன், சீதை, லக்ஷ்மணன் ஆகியோரின் உருவ பொம்மைகளை எரிக்க உள்ளதாகவும் கூறியுள்ளது. இது குறித்து “தந்தை பெரியார் திராவிடர் கழகம்” வெளியிட்டுள்ள அறிக்கையில் இருந்து...... ஆரிய பார்ப்பனக் கூட்டம், திராவிடர்களை வென்றதாக சித்தரிக்கப்பட்டதே இராமாயணம். இராமாயணத்தில் வரும் குரங்குகள், அசுரர்கள், அரக்கர்கள் யாவரும் திராவிடர்கள் தான். ஆக நம்மை இழிவுபடுத்தும் நோக்கில் தான் இவை இயற்றப்பட்டுள்ளது என்பது ஜவஹர்லால் நேரு, சுவாமி விவேகானந்தர் ஆகியோரால் கூட ஒத்துக்கொள்ளப்பட்ட உண்மை. இவை அனைத்தின் உச்சமாக, தமிழ் மாமன்னரான இராவணர் அவர்களை அரக்கனாக சித்தரித்து மகிழ்ந்தது ஆரிய பார்ப்பனக் கூட்டம். இந்த இழிவு வருடா வருடம் தொடர வேண்டும் என்ற நோக்கிலேயே “தசரா”வின் இறுதி நாளன்று “ராம லீலா” என்ற பெயரில் நம் மாமன்னரான இராவணர் அவர்களின் உருவ பொம்மையை எரித்து, நம்மை இழிவுபடுத்தி வருகிறது. அதற்கு பதிலடி கொடுக்கும் வகையில், 1974 ஆம் ஆண்டு திராவிடர் கழகத்தின் சார்பாகவும், 1996 ஆம் ஆண்டு பெரியார் திராவிடர் கழகம் சார்பாகவும் “ராவண லீலா” நடத்தி ராமன் உருவப் பொம்மை கொளுத்தப்பட்டது. ஆக 20 வருடம் கழித்து, நம் ராவண மாமன்னரின் உருவத்தை ஆரியம் கொளுத்திக் கொண்டாடுவதை கண்டித்து, நாம் “ராவண லீலா” நடத்தி ராமனின் உருவத்தை எரித்து பதிலடி தரவுள்ளோம். இந்த நிகழ்வு நடக்கக்கூடாதெனில் இந்திய அரசு “ராம லீலா”வை நடத்தக்கூடாது என்ற கோரிக்கையை வைத்து, பிரதமர், ஜனாதிபதி, உள்த்துறை அமைச்சர் ஆகியோருக்கு கடிதம் அனுப்பியதாகவும், அதற்கு எந்த பதிலும் வராத காரணத்தால், தந்தை பெரியார் திராவிடர் கழகம் “ராம லீலா” நடத்துவது உறுதி எனக் கழகத்தின் துணைத் தலைவர் துரைசாமி அவர்கள் கூறினார். இராவண லீலா நடத்தி ஆரிய ராமனை எரிக்கக் கூடாது என பாஜக, ஆர்எஸ்எஸ், இந்து முன்னணியினர் மிரட்டல் விடுக்கின்றனர். அவர்கள் மிரட்ட இது குஜராத் அல்ல, இது தமிழ்நாடு. திட்டமிட்டபடி ‘இராவண லீலா’ நடத்தி, ஆரிய ராமன், லட்சுமணன், சீதையின் உருவப் பொம்மைகளைக் கொளுத்துவோம். அதை சின்னக் குடுமி ராம கோபாலன் அல்ல, பெரிய குடுமி மோகன் பகவத் நினைத்தாலும் தடுக்க முடியாது. இந்த நிகழ்வு சென்னையில் அக்டோபர் 12, மயிலை சமசுகிருதக் கல்லூரி அருகில் நடைபெறும். தொடர்புக்கு : 98417 09129, 98410 28111, 94440 11124 Tagged as: இராம லீலா, இராமாயணம், இராவண லீலா, சுவாமி விவேகானந்தர், ஜவஹர்லால் நேரு, தந்தை பெரியார் திராவிடர் கழகம், திராவிடர்கள், ராவண லீலா வசுமித்ரவும் கருத்து வன்முறையும் எழுத்து மேட்டிமையும் (உப தலைப்பு : கீழடியில் கண்டுபிடிக்கப்பட்டு வெளிவராத உண்மைகள்) அர்ஜுன் சம்பத்தைக் கைது செய்து விசாரிக்க வேண்டும்: மமக


text: ஒரு நாட்டின் தலைநகரம் என்பது, பொதுவாக அந்நாட்டின் நிர்வாகம் அமைந்துள்ள இடத்தைக் குறிக்கும். மிகப் பெரும்பாலான நாடுகளில் வணிக முக்கியத்துவம் கொண்ட நகரமாகவும் இதே நகரமே விளங்கும். சில நாடுகளில் நிர்வாகம், வர்த்தகம் இரண்டுக்கும் வேறுவேறான இரண்டு தலைநகரங்கள் இருக்கின்றன. மிகப்பெரிய தேசியத் தலைநகரங்கள் ஒவ்வொரு கண்டத்திலும் உள்ள மிகப்பெரிய தேசியத் தலைநகரங்கள் கீழே பட்டியலிடப் பட்டுள்ளன. ஆப்பிரிக்கா - கெய்ரோ ஆசியா - டோக்கியோ ஐரோப்பா - மாஸ்கோ வட அமெரிக்கா - மெக்ஸிகோ நகரம் ஓசியானியா - வெலிங்டன் தென் அமெரிக்கா - பியூனஸ் அயர்ஸ் இவற்றையும் பார்க்கவும் பன்னாட்டுத் தலைநகரங்களின் பட்டியல் மேற்கோள்கள் தலைநகரங்கள்


வெவ்வேறு பாவங்களில் சந்திரன் ஏற்டுத்தும் விளைவுகள் - லால் கிதாப் பரிகாரங்கள் - பரிகாரங்கள், சந்திரன், வெவ்வேறு, ஜோதிடம், native, கிதாப், பாவங்களில், விளைவுகள், லால், ஏற்டுத்தும், over, advice, person, remedies, ஜோதிடப், பரிகாரங்கள், secret 5 வது வீட்டில் சந்திரன் நல்லநிலை :- Native will be intelligent, fearless, no one can hide secret from him and he also cannot keep his matters secret, if he is theist and religious minded his children will be obedient and successful. கெட்டநிலை :- Moon of this house gives malefic effect on particularly on liquid cash and if peevish his fortune will be badly effected. பரிகாரங்கள் :- He Should Keep Himself Away From Greed And Selfishness. Native Should Take Advice Of Third Person If He Is Doing Some Adverse To Someone Else. வெவ்வேறு பாவங்களில் சந்திரன் ஏற்டுத்தும் விளைவுகள் - லால் கிதாப் பரிகாரங்கள், பரிகாரங்கள், சந்திரன், வெவ்வேறு, ஜோதிடம், native, கிதாப், பாவங்களில், விளைவுகள், லால், ஏற்டுத்தும், over, advice, person, remedies, ஜோதிடப், பரிகாரங்கள், secret


சிலருக்குத் தெரிந்தது; பலருக்குத் தெரியாதது. 6 அதிரைநிருபர் பதிப்பகம் | திங்கள், ஜூலை 20, 2015 | அதிரை அஹ்மது , அதிரை செய்திகள் , உமர் தம்பி அன்றைக்கு ஏதோ என் 'மனசு'க்குப் பட்டதை எழுதினேன். இக்கட்டுரையைப் படித்து, எத்தனை பேர் பயன் பெற்றிருப்பார்கள் என்பது எனக்குத் தெரியாது. பின்னர் நானே இதில் கற்றுக்கொண்டவை ஏராளம். இதனால் நற்பயன் அடைந்தோர், என் தம்பி உமருக்காக 'துஆ' செய்யுங்கள். அவரோடு இணை பிரியாதிருந்த காக்கா 'வாவன்னா சார்' (அப்துல் காதிர்) மர்ஹூம் அவர்களுக்காகவும் 'துஆ' செய்யுங்கள். Reply திங்கள், ஜூலை 20, 2015 9:52:00 முற்பகல் பல முறை படித்தும் உணர்ந்த விடயம் இவ்வளவு எளிதாக தட்டச்ச உதவிய அவருக்கான துவாக்கள் என்றென்றும் இருக்கும். Reply திங்கள், ஜூலை 20, 2015 9:57:00 முற்பகல் Reply திங்கள், ஜூலை 20, 2015 12:28:00 பிற்பகல் எத்தனையோ பேர்கள் பிறந்து இருக்கலாம்; மறைந்து இருக்கலாம். ஆனால் உமர் தம்பியின் உழைப்பும் சேவையும் என்றுமே மறக்க இயலாது. வாவன்னா சார் அவர்கள். நினைத்தாலே நெஞ்சம் கனக்கிறது. அல்லாஹ் அவர்களை இருவரையும் தனது நல்லடியார்களின் கூட்டத்தில் இணைத்துக் கொள்வானாக என்று இறைஞ்சுவோம். Reply திங்கள், ஜூலை 20, 2015 12:30:00 பிற்பகல் என் தம்பி உமருக்காக 'துஆ' செய்யுங்கள். அவரோடு இணை பிரியாதிருந்த காக்கா 'வாவன்னா சார்' (அப்துல் காதிர்) மர்ஹூம் அவர்களுக்காகவும் 'துஆ' செய்யுங்கள். நிச்சயமாக எங்கள் துஆ என்றென்றும் உண்டு. Reply திங்கள், ஜூலை 20, 2015 8:01:00 பிற்பகல் அதிரை இளைஞர்களுக்கு தமிழ் அமுதூட்டி, காதல் கொள்ளச்செய்து, கவிஞர் களாய், தமிழ் பேராசியர்களாய் உருவாக காரணமாயிருந்த " மதி நா " பற்றி எழுதுங்களேன். ஜமாலும் தொழில் நுட்பதுறையிலே தானே இருந்தார், அதிரையர்க்கு சிறப்பு கட்டுரைகள் தரலாமே Reply திங்கள், ஜூலை 20, 2015 11:43:00 பிற்பகல்


text: காம்மா அலைகள் (Gamma Rays) மின்காந்த அலை வரிசையில் மிகவும் ஆற்றல் வாய்ந்த பகுதியாகும். அலைநீளம் மிகவும் குறுகியது. ஒரு மீட்டரில் 10 டிரில்லியனில் ஒரு பங்கை விட குறைவான அலைநீளத்தை உடையது. எக்ஸ்-ரே கதிர்களை விட அதிக ஆற்றலோடு ஊடுருவக் கூடியது. அணுக்களின் கதிரியக்கத்திலும், அணுக்கரு பிளவுபடும் போதும் இது வெளிப்படும். எக்ஸ்-ரே படங்களை விட நுணுக்கமாக உடல் கூற்றை அறியப் பயன்படுத்தப் படுகிறது. அண்ட வெளியில் நட்சத்திரங்களின் பிறப்பு மற்றும் இறப்பு பற்றிய நுட்பச்செய்திகளை அறிந்து கொள்ளவும் உதவுகிறது. கதிரியக்கம் மின்காந்த நிழற்பட்டை


அறிவாலயம் ப்ரொடக்ஷன்ஸ் சார்பில் புதிதாக வெளி வந்திருக்கும் திரைப்படம்தான் இரும்புக் கோட்டை கிழட்டுச் சிங்கம். படத்தின் தலைப்பிற்கேற்... ஊமை ஊடகங்கள். நேற்றைக்கு முன்தினம், பெங்களுரு சிறப்பு நீதிமன்றத்தில் ஜெயலலிதா மீதான சொத்துக் குவிப்பு வழக்கில், விசாரணை முடிந்து, செப்டம்பர் 20 அன்று ... முகலிவாக்கம் கட்டிடம் இடிந்து விழுந்ததும், அந்த இடத்தை பார்வையிட்ட ஜெயலலிதா, முதலில் சொன்னது "சிஎம்டிஏ அதிகாரிகள் மீது எந்தத்...


மின்னூலும் மனப்பாங்கும் | சுதாகர் கஸ்தூரி கடல் முரடாகக் கோபமாக இருந்தது. விமானம் கிளம்பி , ஜூஹூ கடற்கரையைத் தாண்டும்போது வெள்ளைக்கோடுகளாக கீழே அலைகள் அடுக்கடுக்காகத் தெரிந்தன. சிறு சோப்பு டப்பா சைஸில் கப்பல்கள். அலைகள் பெரிதாகத்தான் இருந்திருக்க வேண்டும். மெல்ல சாய்ந்து, கிண்டிலை எடுத்து உயிர்ப்பித்தேன். Selfish Gene – நாலாவது அத்தியாத்தில் இருக்கிறேன். பயணம் முடியுமுன் முடித்துவிடவேண்டும். சட்டென நினைவு வர, 6174ன் மின்னூலை தேர்ந்தெடுத்தேன். இதனை திருத்தவேண்டுமென்று நினைத்து இரண்டு மாதமாகிறது. அடுத்த சீட்டில் வைத்துவிட்டு, பென்ஸிலையும் பேப்பரையும் , லாப்டாப் பையிலிருந்து எடுக்கக் குனிந்தேன். “யூ கேன் ரீட் லோக்கல் ஸ்டஃப் இன் கிண்டில்?” ஓர சீட்டில் இருந்தவர் எனது கிண்டிலை எடுத்து வியப்புடன் கேட்டார். என்னைப்போலவே சற்றே நரைத்த குறுந்தாடி ( சரி, எனக்கு நிறையவே நரைத்திருக்கிறது..போதுமா?). சுருட்டை முடி. கருப்பு கோட் அணிந்திருந்தார். முகத்தை வைத்து எந்த ஊர்க்காரர் என்று சொல்ல முடியவில்லை. “இல்லை” என்றேன். “அமேசான் இன்னும் அனுமதிக்கவில்லை. ஆனால் நன்றாகவே தமிழ் தெரிகிறது. “ ”அப்புறம் எப்படி இ புக் கிடைக்கிறது?” என்றவருக்கு விளக்கினேன். “’ஒ. உங்க புக்கா?” என்றவர் “ ஐ ஆம் அஸ்லம்” என்றார். மறுபடி பெயர் வைத்து ஊர் சொல்ல முடியாத நிலை. டெல்லிக்காரராம். ஹாங்காங் போய் அங்கிருந்து லாஸ் ஏஞ்ஜெலஸ். நான் பீஜிங் போகவேண்டும். ”தமிழ் புத்தகத்துக்கு அமேசான் போட்ட தடை உத்தரவு” என்றேன். தடை பற்றி மேலும் பேச்சு வளர்ந்தது. “ஹாங்” என்உக்கு ஒரு எதையோ நினைத்தபடி. “ இப்போ உங்க மொழியில வந்த ஒரு புத்தகத்தை தடை பண்ணியிருக்காங்களாமே? அதுனோட இ புக் என் நண்பர் ஒருவரிடம் இருக்கிறது. வேணுமா? சொல்லுங்க” “ஏன்?” என்றார். புருவத்தை உயர்த்தியபடி.. இவன் ஒருவேளை அந்த புத்தகத்தை எதிர்க்கும் கட்சியோ? என்பதுபோல ஒரு பார்வை. “ தவிர்த்து விடுகிறேன். வேறு புத்தகம் என்றாலும், பணம் கொடுத்து வாங்கிக்கொள்கிறேன். டிவிடி பைரஸி போலவே புத்தகங்களும் பைரஸியில் பல கோடி நாசம் விளைவிக்கின்றன” “ஓ” என்றார் சற்றே எகத்தாளமாக. “எனிவே, இந்த புத்தகம் கிடைக்காது. திருட்டுத்தனமாக ப்ரிண்ட் போட்டு ப்ளாட்பார்மில் விற்பார்கள். அல்லது பிடிஎஃப் , ஒரு டாரெண்ட் ஸைட்டில் கிடைக்கும். உங்கள் ஒருவரால் நிற்கப்போவதில்லை” “ டெல்லியில் பல இடங்களில் பெண்களிடம் வன்புணர்வு , அதற்காக நானும் அப்படி திரிய முடியாது.” சிரித்தார் “ என்னமோ நாங்க டெல்லியில காலேல முதல்வேலையா ரேப் பண்ணத்தன் கிளம்பறோம்னு மாதிரியில்ல சொல்றீங்க?” நானும் சிரித்தேன். “மும்பைக் காரன் இல்ல. அப்படித்தான் டெல்லி பத்தி சொல்லுவோம். இது ஆரோக்கியமான தாக்குதல்கள்” “ நீங்க என்னை மாதிரி புத்தகம் படிக்கறீங்க. சந்தோஷம். நிஜமாவே உங்களுக்கு அந்த புத்தகம் வேண்டாமா? “என்றார். “வேண்டாம். அது கிடைத்துக் கொண்டிருக்கும் போதே நான் வாங்கவில்லை. அது தடையும் செய்யப் படவில்லை. மார்க்கெட்டிலிருந்து எழுத்தாளரே எடுத்துக்கொண்டார். கருத்துச் சுதந்திரத்தைக் காப்பாற்ற ஒரு பிடிஃப் இலவசமாகப் படிக்கப்ப் போவதில்லை” என்றேன். “ஏன்?” என்றார் சற்றே இடது புறம் என்னோக்கிச் சாய்ந்தவாறே. விமானம் ஒரு வட்டமடித்து அரபிக்கடல் மீது தெற்கு நோக்கிப் பயணித்திருந்தது. இறக்கை பக்கம் சீட் என்பதால் இரைச்சல் அதிகமாயிருந்தது. “பல வருடம் முன்பு Satanic verses என்று ஒன்று வந்தது. லஜ்ஜா என்று ஒன்று அதன்பின் இரண்டும் அரசால் தடைவிதிக்கப்பட்டன. இரண்டும் ப்ளாட்பாரத்தில் படு சீப்பாக விற்கப்பட்டன. அவற்றையும் வாங்கவில்லை. படிக்கவில்லை.” “அதான் ஏன் ? என்கிறேன்” என்றார். ”ஒரு குறிப்பிட்ட சமூகத்தினருக்கு வருத்தம் அளிக்கிறது என்று தெரியவந்தால், அவனுக்கு என்ன ப்ரச்சனை என்பதை அறிந்து கொள்ளும் குறுகுறுப்பு ,கீழ்த்தரமான ஆர்வம் மட்டுமே அப்புத்தகத்தைப் படிக்கத் தூண்டுமே தவிர அதிலிருக்கும் இலக்கியமோ, அதன் கதைக்களன், கதை சொல்லிய பாங்கு என்பதெல்லாம் தோன்றாது. இது அடிமட்ட உணர்வுக்கு விலை போகும் சமாச்சாரம்.” ”பிறருக்கு துன்பம் என்பது அவரவர் மனப்பாங்கு. வாசித்தல் என்பது ரொம்ப சப்ஜெக்டிவ்.. எனக்கு வருத்தமளிப்பது , உங்களுக்கு பாதிப்பு ஏற்படுத்தாமலிருக்கலாம். இதையெல்லாம் தாண்டி அதனைப் படித்துவிட்டு உங்கள் கருத்தை பதிவு செய்வதுதான் சரியானது. நீங்கள் சொல்வதும் ஒரு வகை சாய்வு நிலைதான்” “ஓ.கே” என்றேன் சற்றே சாய்ந்தவாறே “ ரோட்டில் போய்க்கொண்டிருக்கிறீர்கள். எதிரே ஒரு ஸ்கூட்டரில் ஒரு குடும்பம் போய்க்கொண்டிருக்கிறது. திடீரென்று ஸ்கூட்டர் விபத்துக்குள்ளாகிறது. அதில் இருந்த பெண் நிலைகுலைந்து விழுகிறாள். சேலை சற்றே உயரத் தூக்கிப் போய்விடுகிறது. சிராய்த்து, ரத்தம் வழிய அவர்கள் கிடக்கிறார்கள். சிலர் அப்பெண்ணின் சேலையைச் சரிசெய்ய முனைகிறார்கள். நிலைகுலைந்து கிடப்பவளை வேடிக்கை பார்ப்பவர்களை என்ன சொல்வீர்கள்?” “சொல்ல என்ன இருக்கிறது. Bunch of uncivilized animals” என்றார் கோபத்தோடு. டெல்லிக்காரர்களிடம் இது ஒரு வசதி.எளிதில் கோபமூட்டி விடலாம். “ஒரு சமுதாயம் , ஒரு புத்தகத்தில் வரும் வார்த்தைகளால் அவமானமாக உணர்கிறது. அதற்கு எதிர்ப்பு தெரிவிக்கிறது. சேலையில் என்ன மறைத்திருக்கிறாள் என்று குறுகுறுப்பாகப் பார்ப்பதற்கும், அந்த புத்தகத்தில் அப்படி என்ன எழுதியிருக்கிறர்கள்? என்று படிக்க குறுகுறுப்பதற்கும் என்ன வித்தியாசம் இருக்கிறது, அஸ்லாம்?” தொடர்ந்தேன் “கீழே கிடக்கும் பெண்ணிற்கு உதவாவிட்டாலும், குறைந்த பட்சம் விகாரமாக பார்க்காமலாவது நாம் இருக்கலாம் இல்லையா? அதுதான் நான் செய்வது. நான் கருத்துச் சுதந்திரம் என்றோ, டெமாக்ரஸி என்றோ ஜல்லியடிக்கவில்லை. திருட்டுத்தனமாகப் படிக்கும் ஒரு கயவானித்தனத்தை நான் ஆதரிக்கவில்லை. அது ஸாட்டானிக் வெர்ஸசாக இருந்தாலும், லொஜ்ஜாவாக இருந்தாலும், மாதொரு பாகனாக இருந்தாலும் சரி. என் நிலைப்பாடு என்பது எனது கேரக்டரில் இருக்கிறது. “ முன்னே ஸ்க்ரீனில் அவர் எதையோ பார்த்துக்கொண்டிருந்தார். திடீரென்று “ இன்னும் ரொம்ப தூரம் போகணும். இல்ல?” என்றார். நான் ஜன்னலின் வழியே கீழே பார்த்தேன்.கடல் மிக அமைதியாக ஒரு நீலப் போர்வையை விரித்தது போல இருந்தது. அலைகள், பொங்குதல் எல்லாம் கரையில் மட்டும்தான். கொஞ்சம் உள்ளே போனால் எல்லாம் அமைதியாகி விடுகிறது. This entry was posted in பொதுவகை on பிப்ரவரி 7, 2015 by kasturisudhakar(கஸ்தூரி சுதாகர்). ← ராமாயண கதை கேட்ட கதை. இயற்கை மருத்துவமென்ற பெயரில்... → 2 thoughts on “மின்னூலும் மனப்பாங்கும்” Gopalan 9:53 பிப இல் பிப்ரவரி 12, 2015 Dear Sudhakar, I am enjoying reading your Tamil storey . Thanks to digital age I am Ble to connect with your thought siting in my son Kesavan’s house in Cheltenham, UK. Great work, best wishes.....Gopalan G.Sundar 2:55 பிப இல் ஓகஸ்ட் 11, 2015 Good thought and practice . Pl keep it up


இதனால் ஏற்பட்ட கரும்புகை மற்றும் சாம்பல், தலைநகா் மற்றும் பிற பகுதிகளுக்கு பரவியுள்ளன. அங்குள்ள வீடுகள், மரங்கள் மற்றும் வாகனங்கள் ஆகியவை சாம்பலால் மூடப்பட்டு உள்ளன. பொதுமக்கள் பலா் தங்களது வீடுகளில் இருந்து வெளியேறி வேறு இடங்களுக்கு தப்பி சென்றுள்ளனா். இந்த விபத்தில் சிக்கி உயிாிழந்தோா் எண்ணிக்கை 75 ஆக உயா்ந்துள்ளது. இது தொடா்பாக அந்நாட்டின் தடயவியல் அறிவியல் அமைப்பின் தலைவா் பனுவேல் காா்சியா கூறும்பொழுது, எரிமலையால் சேதமடைந்துள்ள கிராமங்களில் இருந்து மீட்பு பணியாளா்கள் அதிக உடல்களை மீட்டுள்ளனா். தற்போது வரை 75 உடல்கள் மீட்கப்பட்டுள்ளன. கரும்புகை மற்றும் சாம்பல் பரவிய நிலையில் மீட்பு பணியில் பாதிப்பு ஏற்பட்டு உள்ளது. மேலும், 200க்கும் மேற்பட்ட மக்கள் காணாமல் போயுள்ளனர். மீட்பு பணியாளா்கள் முக கவசம் அணிந்தபடி எச்சரிக்கையுடன் தங்களது பணிகளில் ஈடுபட்டு உள்ளனா். காற்றில் ஏற்பட்ட மாற்றத்தினால் எரிமலை சாம்பல் தலைநகா் உள்ளிட்ட பல பகுதிகளுக்கும் பரவியுள்ளது.


குழந்தை பிறந்ததும் மனநிலை பாதிப்பு..! பழைய நிலைக்கு மாறியதும் கதறிய இளம்பெண்..! காரணம் பெற்றோர்..! - Sathiyam TV Home Tamil News Tamilnadu குழந்தை பிறந்ததும் மனநிலை பாதிப்பு..! பழைய நிலைக்கு மாறியதும் கதறிய இளம்பெண்..! காரணம் பெற்றோர்..! குழந்தை பிறந்ததும் மனநிலை பாதிப்பு..! பழைய நிலைக்கு மாறியதும் கதறிய இளம்பெண்..! காரணம் பெற்றோர்..! 19/11/2019 8:16 AM சேலம் மாவட்டம் ஆட்டையாம்பட்டி அருகே உள்ள நைனாம்பட்டியை சேர்ந்தவர் ராஜா. இவருக்கும், மீனா என்ற பெண்ணிற்கும் இடையே 2 வருடங்களுக்கு முன்பு திருமணம் நடைபெற்றது. பெற்றோர்களின் எதிர்ப்பை மீறி காதல் திருமணம் செய்து கொண்டதால், திருப்பூருக்கு சென்று, அங்குள்ள பனியன் கம்பெணியில் இருவரும் பணிபுரிந்து வந்தனர். இந்நிலையில் கர்பம் அடைந்த மீனாவுக்கு, கடந்த 5 மாதங்களுக்கு முன்பு ஆண் குழந்தை ஒன்று பிறந்துள்ளது. குழந்தை பிறந்ததும் மனநிலை பாதிக்கப்பட்டு, உடல்நிலை மிகவும் மோசமடைந்த மீனாவை, சேலம் அழைத்து வந்த அவரது பெற்றோர், தனியார் மருத்துவமனை ஒன்றில் அனுமதித்து சிகிச்சைக்கு அளித்து வந்தனர். மீண்டும் பழைய நிலைக்கு திரும்பியதும், தன் குழந்தையை மீனா கேட்டதற்கு, சென்னையை சேர்ந்தவர்களுக்கு விற்பனை செய்து விட்டதாக தெரியவந்தது. இதனைக்கேட்டு அதிர்ச்சியடைந்த மீனா, தனது குழந்தையை மீட்க தொடர்ந்து போராடி வருகிறார். இதுகுறித்து மாவட்ட ஆட்சியர் அலுவலகத்தில் நேற்று புகார் மனு அளித்த மீனா, தனது பெற்றோரை விசாரித்தால் உண்மை வெளிச்சத்திற்கு வரும் என்றும் தெரிவித்திருக்கிறார். salem district collector


text: அடி (Foot) என்பது பிரித்தானிய அளவை முறை மற்றும் அமெரிக்க அளவை முறைகளில் ஒரு நீள அலகாகும். ஒரு அடியானது அண்ணளவாக ஒரு மீட்டரில் மூன்றில் ஒரு பகுதியாகும்; அதாவது 0.3048 மீட்டர் ஆகும். 12 அங்குலங்கள் (Inch) சேர்ந்து ஒரு அடியும் மூன்று அடிகள் சேர்ந்து ஒரு யார் (Yard) ஆகும். அடியை குறிக்க ′ என்ற குறியையும் அங்குலத்தை குறிக்க ′′ என்ற குறியையும் பயன்படுத்துவர். எடுத்துக்காட்டாக, 6′ 2′′ என்பது ஆறு அடி 2 அங்குலங்களை குறிக்கும். மேற்கோள்கள் நீள அலகுகள் பிரித்தானிய அலகுகள்


இல்லறம் இனிக்க! நூல் ஆசிரியர் : முதன்மைச் செயலர் முதுமுனைவர் வெ.இறையன்பு இ.ஆ .ப . நூல் விமர்சனம் : கவிஞர் இரா. இரவி! by eraeravi on Sat Jan 06, 2018 11:17 pm முதன்மைச் செயலர் முதுமுனைவர் வெ.இறையன்பு இ.ஆ .ப . நேசம் பதிப்பகம், எண் : 9, ஜி.ஏ.ரோடு, சென்னை-600 021. பேச : 94443 61136, பக்கம் : 32, விலை : ரூ. 20. நாடு அறிந்த நல்ல பேச்சாளர் ; நல்ல எழுத்தாளர் ; நல்ல சிந்தனையாளர் ; நல்ல செயலாளர் ; முதன்மைச் செயலர் ; முதுமுனைவர் வெ. இறையன்பு இ.ஆ.ப. அவர்கள் எழுதிய இந்நூல் இரண்டு ஆண்டுகளில் நான்கு பதிப்பு வந்துவிட்டது. திருமண நிகழ்வுகளில் தாம்பூலப்பையில் இந்த நூலை இட்டு வழங்கலாம். ‘இல்லறம் இனிக்க’ வழி சொல்லி உள்ளார். மணமான ஒவ்வொருவரும் படிக்க வேண்டிய நூல். இந்த நூலை வாங்கி ஆழமாகப் படித்து உணர்ந்தால் ‘மணவிலக்கு’ பெற வேண்டிய அவசியம் இருக்காது. திரு. இறையன்பு இ.ஆ.ப. அவர்கள் முதலில் கவிஞர் ; பிறகு தான் எழுத்தாளர். விஜயா பதிப்பகம் வேலாயுதம் அவர்களிடம் முதன்முதலில் அச்சிட வேண்டியதும் கவிதை நூலைத்தான். இந்த நூல் கவித்துவமாக உள்ளது. கவிதைகளும் உள்ளன. கையடக்க நூல் விலையும் மிகக்குறைவு. இந்த விமர்சனம் வாசிக்கும் அனைவரும் வாங்கிப்படித்துப் பயன்பெற வேண்டிய சிறந்த நூல். பொருத்தமான படங்களுடன், உள் அச்சு, அட்டைப்பட வடிவமைபு யாவும் மிக நேர்த்தியாக உள்ளன. நேசம் பதிப்பகத்திற்கு நேசம்மிக்க பாராட்டுக்கள். ஒரு நூல் என்ன செய்யும்? என்பதற்கு விடை சொல்லும் நல்ல நூல். காதலித்துக் கரம்பிடித்த இணைகள் பலரும் விவாகரத்து ( மணவிலக்கு ) வேண்டி நீதிமன்ற வாயில்களில் காத்திருக்கும் அவலம் நடந்து வருகின்றது. இந்த நூல் பல சிக்கல்களுக்கு தீர்வு சொல்லும் விதமாக உள்ளது. குடும்பம் என்பதற்கு விளக்கம் கூறும் விதமாக அமைந்துள்ள கவிதை. குடும்பம்! அன்பைக் கூர்மைப்படுத்தியது ; பாசத்தைப் பதப்படுத்தியது ; உடையை விரிவாக்கியது ; உழைப்பை முறைப்படுத்தியது ; மொழியை முழுமையாக்கியது ; உணவை சீராக்கியது ; வீட்டை அழகுபடுத்தது! உண்மை தான். குடும்பம் என்ற ஒன்று தான் மனிதனை ஆற்றுப்படுத்தி மனிதனாக்கியது. திருமணம் வேறு ; இல்லறம் வேறு. திருமணம்-சடங்கு மட்டுமே. இல்லறமே – உண்மையான வாழ்வு. இல்லறமே நல்லறம் என்பதை மிக அழகாக விளக்கி உள்ளார். ஒருவரை ஒருவர் புரிந்து மதித்து நடந்தால் இல்லறம் இனிக்கும். “வாழ்நாள் முழுவதும் நாம் பிரியாமலிருக்கப் போகிறோம்” என்று இயற்கையின் முன் சபதம் எடுப்பதே திருமணத்தின் தத்துவார்த்தம்”. சீர்திருத்தத் திருமணங்களிலும் “இன்ப, துன்பங்களில் பிரியாமல் உடன் இருப்பேன்” என்று உறுதிமொழி எடுப்பார்கள். அதுபோல மணமானவர்கள் பிரியவே கூடாது என்ற உறுதிமொழியை எடுத்துக்கொள்ள வேண்டும். பிரிவதற்கு இடம் தரக்கூடாது. பிரிய வேண்டும் என்ற எண்ணம் வராதவாறு இருவரும் நடந்து கொள்ள வேண்டும். இப்படி பல சிந்தனைகளை விதைத்துள்ளது இந்நூல். கசக்கினாலும் மணப்பேன் என்று சொல்லுவதற்கு மலரும் ; கடித்தாலும் இனிப்பேன் என்பதற்குக் கற்கண்டும் ; கரைந்தாலும் நறுமணம் தருவேன் என்பதற்கு சந்தனமும் திருமணத்திற்கு சாட்சியாக்கப்படுவது இருவருடைய சங்கற்பத்தை உணர்த்தவே! “மணமகன் மோதிரம் அணிவிப்பது - அதன் மூலம் நான் உன் இதயத்தையே தொடுகிறேன் என்று சூசகமாக உணர்த்துவதற்காகவே. மணமகன் அணிவிக்கும் தாலி - பெண்ணின் இதயத்தின் மேற்பரப்பில் அவனையே நினைவூட்டுவது இம்மண்ணின் மரபு. மோதிரம் அணிவித்தல், தாலி கட்டுதல் போன்றவற்றின் காரண காரியங்களை நன்கு விளக்கி உள்ளார். “கணவனும் மனைவியும்” இந்த நொடியிலிருந்து புதிதாகப் பிறந்திருக்கிறோம் என்று முழுமையாய் உணரும் போது இல்லறம் மொட்டு விட துவங்கி. “நான் ஏற்கனவே குறையாகப் பிறந்தவன்(ள்) ; நீயே என்னை முழுமையாக்குகிறாய்” என்று இருவரும் எண்ணும் போது அது மலராகிறது. ஒரு கணவன் முழுமையாவது மனைவியால்தான், ஒரு மனைவி முழுமையாவது கணவனால்தான். இந்த உண்மை இருவரும் புரிந்து நடந்தால் வாழ்க்கை இனிக்கும். திருமணம் முடிந்து முதல் முப்பது நாட்கள் சண்டை சச்சரவுகள் இன்றி அமைதியாக வாழ்க்கை நடத்தி விட்டால் அது முப்பது ஆண்டுகளுக்கும் மேல் நிலைக்கும், இனிக்கும் என்பதை நன்கு விளக்கி உள்ளார். திருமணமான இணைகள் முதல் முப்பது நாட்கள் கவனமாக வாழ்வது நல்லது. பின்னர் அந்த கவனமே தொடர்ந்து அமைதியாகவும், மகிழ்வாகவும் நிலைத்து விடும். “ஒருவர் கொதிக்கும் போது – மற்றவர் பனிக்கட்டியாக வேண்டும். ஒருவர் பாலாய் பொங்கினால் – மற்றவர் நீராய் இறங்க வேண்டும்” உள்ளத்தால் ஒன்றி வாழ வழி எழுதி உள்ளார். இப்படி வாழ்க்கை பற்றிய புரிதலை உண்டாக்கும் நல்ல நூல். ஒருவனுக்கு ஒருத்தி என்ற பண்பாட்டை உலகிற்கே உணர்த்தியவர்கள் தமிழர்கள். இன்று இல்லறம் பற்றிய புரிதல் இன்றி பலர் மணவிலக்கு பெற்று வருகின்றனர். புரிதல் இருந்தால் விலக்கு வரவே வராது. ஆணாதிக்க சிந்தனையின்றி கணவன் மனைவிக்கு இல்லறப் பணியில் உதவிட வேண்டும். மனைவியும் பணக்கார வீட்டில் பிறந்து இருந்தாலும், ஏழை வீட்டில் மணமுடிக்க நேர்ந்து இருந்தாலும் பிறந்த வீட்டுப் பெருமை பேசி கணவனை நோகடிக்கக் கூடாது. இதுபோன்ற பல அறிவுரைகள் நூலில் உள்ளன. “பணியாளர் இருந்தாலும் பாசத்தோடு ஆற்ற வேண்டிய பணிகள் உண்டு. குழந்தையைக் குளிப்பாட்டுவது, கொஞ்சுவது, ஊட்டுவது” என்று பெற்றோர் பார்க்கும் பணிகளை அவர்களே கவனிப்பதே முறைமை. என்ன தான் பெரிய அதிகாரியானாலும் நடைப்பயிற்சி செய்ய நேர்முக உதவியாளரை நியமிக்க முடியாதே! பணம் கொட்டிக் கிடந்தாலும் பணியாளர் பலர் இருந்தாலும் குடும்பத்தில் பாசத்தோடு பார்க்க வேண்டிய பணிகளை பெற்றோரே பார்க்க வேண்டும் என்று வலியுறுத்தியது சிறப்பு. ‘இல்லறம் இனிக்க’ இறையன்பு அவர்களின் அறிவுரைகள், அறவுரைகள், நல உரைகள், நல் உரைகள்.


text: பிரபல கிரிக்கெட் வீரரின் வாழ்க்கை வரலாற்று படத்தில் நடிக்கும் விஜய் சேதுபதி! சமீப காலமாக விளையாட்டு வீரர்களின் வாழ்க்கை வரலாற்று படங்கள் ரசிகர்கள் மத்தியில் நல்ல வரவேற்பை பெற்று வெற்றி பெற்று வருகிறது. அந்த வகையில் எடுக்கப்பட்ட கிரிக்கெட் வீரர் தோனியின் வாழ்க்கை வரலாறு படம், சச்சின் டெண்டுல்கர் வாழ்க்கை படம், மற்றும் குத்துச்சண்டை வீராங்கனை மேரி கோம் ஆகிய வீரர் வீராங்கனைகள், படங்கள் ரசிகர்கள் மத்தியில் பரவலாக பேசப்பட்டது. Chennai, First Published Jul 22, 2019, 6:32 PM IST இதைத் தொடர்ந்து தற்போது பிரபல இலங்கை கிரிக்கெட் அணியின் முன்னணி பந்துவீச்சாளர், முத்தையா முரளிதரன் வாழ்க்கை வரலாற்று படத்தில் விஜய் சேதுபதி நடிக்கவிருப்பதாக செய்திகள் வெளியாகிக் கொண்டிருக்கிறது. முத்தையா முரளிதரன் 800 விக்கெட்டுகளை வீழ்த்தி சாதனை படைத்தவர். எனவே இந்த படத்திற்கு '800 ' என்கிற டைட்டில் வைக்கப்பட உள்ளதாகவும் ஒரு தகவல் உலா வந்து கொண்டிருக்கிறது. மேலும் இந்த படத்தில் நடிக்க உள்ள மற்ற நடிகர்கள் பற்றியும் படக்குழுவினர் குறித்தும் விரைவில் அதிகாரப்பூர்வ தகவல் வெளியாகும் என எதிர்பார்க்கப்படுகிறது.


text: நெருக்கடி நிலை (இந்தியா) நெருக்கடி நிலை - அவசரகால பிரகடனம் (Indian Emergency - 25 ஜூன் 1975 – 21 மார்ச் 1977) இந்தியாவில் 21- மாத காலத்திற்கு இந்த நிலை இந்தியக் குடியரசுத் தலைவர்பக்ருதின் அலி அகமது வால், அப்போதைய இந்தியப் பிரதமர்இந்திரா காந்தியின் ஆலோசனை மற்றும் அறிவுறித்தலின் பேரில் இந்திய அரசியலமைப்பு விதி 352ன் படி பிரகடனப் படுத்தப்பட்டது. இது இந்திராகாந்தியின் செல்வாக்கை உயர்த்துவதற்காகவும், அவருக்கு எதிரான நிலையை மக்கள் எடுக்காத நிலையை உருவாக்குதற்காகவும், நாட்டில் நிலவும் அசாதாரண சூழ்நிலையில் தேர்தலை சந்திக்க விரும்பாததால் தேர்தலை தள்ளிப்போடும் நோக்கத்திலும், மக்களின் அடிப்படை குடியுரிமை உரிமைகளை பறிக்கும் விதத்திலும், அமல்படுத்தபட்டதாக கூறப்படுகின்றது. இந்தியக் குடியரசு வரலாற்றில் இக்காலம் சர்ச்சை மிகுந்த காலமாக வர்ணிக்கப்படுகின்றது. [1] பொருளடக்கம் பின்னணி[தொகு] அரசியல் அமளி[தொகு] இந்திரா காந்தி கட்சியான இந்திய தேசிய காங்கிரஸ் கட்சி 1971 இன் பொதுத்தேர்தலை சந்திக்க துணிவில்லாமல் செய்த பெரும் தேர்தல் மோசடி என்று எதிர்கட்சிகளால் வர்ணிக்கப்பட்டது. காந்திய சோசலிச வாதியான ஜெய பிரகாஷ் நாராயண் இதை எதிர்த்து பெரும் கிளர்ச்சியை பீகாரில் நடத்தினார். இந்திரா காந்தியின் மைய அரசை எதிர்த்து சத்யாகிரகம் நடத்தினார். இதில் மாணவர்கள்,விவசாயிகள் மற்றும் தொழிலாளர் அமைப்புகள் அனைத்தும் ஒன்றிணைந்து ஜனதா கட்சி (மக்கள் கட்சி) என்ற அழைப்பு கட்சிகளின் கூட்டணி மூலம் குஜராத் மாநிலத்தில் காங்கிரஸ் தோல்வி அடைந்தது.மேலும் அனைத்து கட்சிகளும் பாராளுமன்றத்தில் நம்பிக்கையில்லா தீர்மானத்தை நிறைவேற்றியது. அலகாபாத் தண்டனை[தொகு] இந்திரா காந்தியால் பாராளுமன்ற தேர்தலில் தோற்கடிக்கப்பட்ட ராஜ் நரேன் அலகாபாத் உயர் நீதிமன்றத்தில் இந்திராகாந்தி மீது தேர்தல் நோக்கங்களுக்காக மாநில இயந்திரங்களை பயன்படுத்தியதாக தேர்தல் மோசடி வழக்கு தாக்கல் செய்தார். 12 ஜூன் 1975 , அலகாபாத் உயர் நீதிமன்ற நீதிபதி ஜக்மோகன்லால் சின்ஹா இந்த வழக்கில் இந்திராகாந்தியை குற்றவாளியாக அறிவித்தது.மேலும் நீதிமன்றம் அத்தொகுதியில் அவரது வெற்றி செல்லாது எனவும் அவர் மக்களவை உறுப்பினர் பதவியிலிருந்தும் நீ்க்கப்படவேண்டும் என அறிவித்தார். மேலும் ஆறு ஆண்டுகளுக்கு எந்தத் தேர்தலிலும் போட்டியிடக் கூடாதெனத் தடை விதித்தார். எனினும், லஞ்சம், அரசு அதிகாரிகளை பிரச்சாரத்திற்குப் பயன்படுத்தியது, மற்றும் அரசின் மின்சாரத்தை பயன்படுத்தியது போன்ற வழக்குகளில் இருந்து விடுவிக்கப்பட்டார். இந்த நிகழ்வை டைம்ஸ் நாளிதழ் போக்குவரத்து பயணசீட்டுக்காக பிரதமர் பதவிநீக்கம் செய்யப்பட்டார் என விமர்சித்தது. எனினும் தொழிலாளர் மற்றும் தொழிற்சங்கங்கள், மாணவர் சங்கங்கள் மற்றும் அரசாங்க தொழிற்சங்கங்கள் நாடுதழுவிய அளவில் வேலைநிறுத்தம் நடத்தினர். ஜே. பி. நாராயண், ராஜ் நரேன், சத்யேந்திர நாராயண் சின்ஹா மற்றும் மொரார்ஜி தேசாய் தலைமையிலான மக்கள் தில்லி தெருக்களில் வெள்ளமாக போராடினர் இதனை அடுத்து பாராளுமன்ற கட்டிடம், பிரதமர் வீடு போன்றவை மூடப்பட்டன.இதுவே பின்னர் இந்திராகாந்தி அவசர நிலை பிரகடனத்தை அமல்படுத்த முக்கிய காரணமாக இருந்தது. நெருக்கடி நிலை பிரகடனம்[தொகு] அச்சமயத்தில் முடிவடைந்த பாகிஸ்தானிய போர், எண்ணெய் நெருக்கடி போன்ற காரணங்களினால் நாடு பொருளாதார நெருக்கடியில் இருப்பதாகவும் இந்தச் சமயத்தில் அரசு பணியாளர்களின் போராட்டங்கள் ஜனநாயகத்தை நிலை குலைய வைக்கும். எனவே, நெருக்கடி நிலைமையை அமல் படுத்துமாறு குடியரசு தலைவருக்கு இந்திரா காந்தி கடிதம் ஒன்றை எழுதினார். இதனை அடுத்து இந்தியக் குடியரசுத்தலைவர் பக்ருதின் அலி அகமத் அவர்கள், இந்தியப் பிரதமர் இந்திரா காந்தியின்,ஆலோசனையின் பேரில் ஜூன் 26, 1975 அன்று நாட்டின் நெருக்கடி நிலையை பிரகடனப்படுத்தினார். அவருடைய (இந்திரா காந்தி) வார்த்தையில் கூறுகையில் "ஜனநாயகத்தின் பேரிறைச்சலை" நிறுத்தினார் என்று குறிப்பிட்டார். இந்திய அரசியலமைப்பின் தேவைக்கேற்ப இந்திரா காந்தியின் ஆலோசனை மற்றும் இந்தியக் குடியரசுத்தலைவரின் ஒப்புதலின்படி இந்த நெருக்கடி நிலை ஒவ்வொரு 6 மாதக் காலத்திற்குப் பிறகு நீட்டிக்கப்பட்டு 1977 இல் தேர்தலை சந்திக்கும் வரை தொடர்ந்தது. நெருக்கடி நிலை நிர்வாகம்[தொகு] நாடாளுமன்ற தேர்தல் மற்றும் மாநில அரசுகளின் செயலாட்சிகள் தள்ளிவைக்கப்பட்டன. இந்திய அரசியலைமைப்பு சட்ட விதி 352 ஐ கொணர்வது மூலம், இந்திரா காந்தி தனக்கென கூடுதலான சிறப்பு அதிகாரங்களைப் பெற்றார். மற்றும் குடியுரிமைகளை முடக்கினார்; எதிர்க்கட்சிகளை ஒடுக்கினார். அரசு இந்தியா - பாகிஸ்தான் யுத்தத்தின் மூலம் தேசிய பாதுகாப்புக்கு அச்சுருத்தலை வரவழைத்துக்கொண்டது. வேலைநிறுத்தங்கள், கலவரங்கள், கிளர்ச்சிகள் மற்றும் எதிர்ப்புகள் அதிகமாகின; இவைகளினால் அரசுக்கு மிக அதிகமான பொருளாதார நெருக்கடி உருவாகியது. எதிர்க்கட்சிகளின் அளவில்லாத எதிர்ப்புகளை நாடுமுழுவதும் சந்திக்க நேர்ந்தது. இந்திரா காந்தி தனக்கு நெருக்காமானவர்கள் கூறிய ஆலோசனைகளையும் பொருட்படுத்தவில்லை; அவரின் நெருக்கமான ஆலோசகராக கருதப்படும் இரண்டாவது மகன் சஞ்சய் காந்தியும் நெருக்கடி நிலை சம்பந்தமாக மற்றவர்கள் தெரிவித்த எதிர் கருத்துகளையும்,ஆலோசனைகளையும் தவிர்த்தார். அரசு எந்திரம் தவறாக பயன்படுத்தப்பட்டது. பல்லாயிரக்கணக்கானோர் நாடுமுழுவதும் காவல் துறையினரால் கைது செய்யபட்டனர். பல முக்கிய அரசியல் தலைவர்களான ஜெய பிரகாஷ் நாராயண், ராஜ் நாராயண், மொரார்ஜி தேசாய், சரண் சிங், ஜிவத்ராம் கிருபாலனி, அடல் பிகாரி வாஜ்பாய், லால் கிருஷ்ண அத்வானி,பல பொதுவுடமைவாதிகள், பொதுவுடமைக் கட்சித் தலைவர்கள், இன்னும் இதர கிளர்ச்சியாளர்கள் மற்றும் கிளர்ச்சியாளர்கள் என் கருதப்பட்டவர்களும் கைது செய்யபட்டு சிறையில் அடைக்கப்பட்டனர். அரசியல் கட்சி சார அமைப்புகளான ஆர்.எஸ்.எஸ் போன்ற எதிர் வாத கருத்துக்களுடைய அமைப்புகளும் தடை செய்யபட்டன. அரசுக்கு எதிரான குற்றசாட்டுகள்[தொகு] அவசர காலங்களில் பல்வேறு குற்றசாட்டுகள் அரசின் மீது சுமத்தப்பட்டன. அவை.. * குடும்பங்களுக்கு தகவல் கொடுக்காமல் காவலர்களால் மக்கள் கைது செய்யப்பட்டது. * கைதிகள் மற்றும் அரசியல் கைதிகள். சித்திரவதை செய்யப்பட்டது. * தூர்தர்ஷன் போன்ற பொது மற்றும் தனியார் ஊடக நிறுவனங்களின் தேசிய தொலைக்காட்சி வலையமைப்புகளை அரசு பிரசாரம் செய்ய பயன்படுத்திக் கொண்டது. * கட்டாய கருத்தடை. * ட்ருக்மென் கேட்,பழைய தில்லி மற்றும் ஜமா மஸ்ஜித் பகுதியில் வாழ்ந்த குடிசை வாழ் மக்களின் வீடுகள் அழிக்கப்பட்டது. * பெரிய அளவிலான சட்டவிரோத செயல்கள் அரங்கேற்றியது. * நாட்டின் அனைத்துப் பத்திரிகைகளும்,செய்தி ஊடகங்களும் தணிக்கைக்கு உட்படுத்தப்பட்டு, மத்திய அரசுக்கு எதிரான செய்திகள் நீக்கப்பட்டு வெளியிடப்பட்டது அல்லது தடை செய்யப்பட்டது. * மத்திய அரசை ஆதரித்து அரசின் செலவில் விளம்பரமும் பிரச்சாரமும் மேற்கொண்டது. கேரளத்தின் ’ராஜன் வழக்கு’ (Rajan case) எனும் குடும்பத்திற்கு தெரியப்படுத்தாமல் அழைத்துச் செல்லப்பட்ட கல்லூரி மாணவர் என்னவானார் என்பதைக் குறித்து ராஜனின் தந்தையால் தொடுக்கப்பட்ட வழக்கு இந்திய அளவில் முக்கியத்துவம் வாய்ந்த வழக்காகக் கருதப்பட்டது. 1977 தேர்தல்[தொகு] ஜனவரி 23, 1977 புதியத் தேர்தலுக்கான அறிவிப்பை வெளியிட்டார். மார்ச் மாதம் புதிய தேர்தல் நடைபெறும் என அறிவித்தார், மேலும் அரசியல் கைதிகளையும் விடுதலை செய்தார். நெருக்கடி நிலை அதிகாரப்பூர்வமாக மார்ச் 23, 1977 அன்று முடிவுற்றது.இத்தேர்தலை மக்கள் ஜனநாயகத்திற்கும் சர்வாதிகாரத்திற்க்கும் இடைப்பட்ட நிலையாக கருதினர்.இதில் காங்கிரஸ் கட்சி பல இடங்களில் தோல்வி அடைந்தது.இந்திர காந்தி மற்றும் சஞ்சய் காந்தி ஆகியோரும் தோல்வி அடைந்தனர். மேற்கோள்கள்[தொகு] - "1975 இல் இந்தியா : ஜனநாயக இருட்டடிப்பு", என்.டி பால்மர் - ஆசிய ஆய்வறிக்கை, தொகுதி 16 எண் 5. இல் எழுதபட்ட வரிகள்.


சீரியல் எழுத்தாளரா வரமுடியாமல் இருக்க ஒரு மைனஸ் இருக்கிறது.. நம்மால் அழவைக்க முடியாதே!


text: 11:58 PM Vavanna (உமர்தம்பிஅண்ணன்) , 2 Comments பகுதி - 2 பழைய கனவுகளில் மூழ்கி, தலைப்பை மறந்து, பாதை மாறி, வெகு தூரம் வந்து விட்டேன்! மன்னியுங்கள்! மீண்டும் 1957 ஆகஸ்டு முதல் தேதிக்குப் போவோம்! காலைச் சிற்றுண்டி முடிந்தது. எனது ஞானத் தந்தை, முதல்வர், பேராசிரியர், தி.தனக்கோடி அவர்களைப் போய்ப் பார்த்தேன். இருவரும் வாடிக்குப் போனோம். அங்கு எனக்கு இரண்டாவது வியப்புக் காத்திருந்தது! “இந்த இளைஞரா கல்லூரி நிர்வாகி?”. அவருக்கு அப்போது முப்பத்தாறு வயது இருக்கலாம்! எனைவிட பதின் மூன்று வயது மூத்தவர், என்றாலும் என்னினும் இளமையாகத் துறு துறு என்று இருந்தார், கல்லூரி நிர்வாகி! மாலையில் கல்லூரியைப் போய்ப் பார்த்தேன். ‘ஊர்தான் மோசம்; கலூரிக் கட்டிடம் அடுக்கு மாளிகையாக இருக்கும்’ என்று கற்பனைக் காற்றில் கட்டிய கோட்டை இடிந்து விழுந்தது! “இதுவா கல்லூரி?” என்று மூன்றாவது வியப்பு ஏற்பட்டது! அகழ்வாராய்ச்சி நடந்த இடம் போல் காட்சி தந்தது! கல்லூரி முற்றமும் கல்லூரிக் கட்டிடத்தின் நீண்ட கூடங்களும் தாழ்வாராமும் ஒரு சத்திரத்தை நினைவூட்டின! முப்பது ஆண்டுகளுக்கு முன் அதிராம்பட்டினத்தையும் காதிர் முகைதீன் கல்லூரியையும் கண்ணால் கண்டவர்கள்தான், கல்வித் தந்தை S.M.S. ஷேக் ஜலாலுதீன் அரும் பாடுபட்டு செங்கல் செங்கலாகக் கல்லூரியை வளர்த்ததையும், கல்லூரியால் ஊர் முன்னேறியதையும் செம்மையாகப் புரிந்து கொள்ள முடியும். அரச மரத்தைப் பிடித்த சனி, பிள்ளையாரையும் பிடித்ததாம்! அது போல ஊரின் வசதிக் குறைவு, ஊரின் வளர்ச்சியையும் பாதித்துடன் கல்லூரியின் வளர்ச்சியையும் பாதித்தது! அதிரை நகரம் மற்றும், அதனைச் சுற்றியுள்ள கிராமங்களிலும் படித்த பள்ளி மாணவர்களின் மேற் படிப்புக்காகவே கல்லூரி துவக்கப் பட்டது. ஆனால் பணக்கார வீட்டுப் பிள்ளைகளும் நிறைய மதிப்பெண்கள் பெற்ற மாணவர்களும், கையில் வெண்ணையை வைத்துக் கொண்டு, திருச்சி, சென்னை போன்ற நகரங்களில் நெய்யைத் தேடி அலைந்தார்கள்! வெளியூர் சென்று படிக்க வசதியற்ற ஏழை வீட்டுப் பிள்ளைகளும், பல முறை படை எடுத்தும் குறைந்த மதிப்பெண்களே பெற்ற மாணவர்களுமே காதிர் முகைதீன் கல்லூரியில் சேர்ந்து படித்தார்கள்! அப்படிச் சேர்ந்த மாணவர்களின் எண்ணிக்கையும் மிகக் குறைவாக இருந்தது! நான் பணியாற்றத் தொடங்கிய 1957 –ஆம் ஆண்டில் மாணவர் எண்ணிக்கை 80 – க்கும் குறைவே! ஆசிரியர்கள் எண்ணிக்கையோ 16 – க்கும் மேலே! மாணவர் குறைவுக்கு, வசதியற்ற சூழல் காரணம் என்பார் முதல்வர் தனக்கோடி! வேலை தேடி வந்த ஆசிரியப் பெருமக்கள் சிலர், ஊரைப் பார்த்ததும், “வேலையே வேண்டாம்” என்று சொல்லி ஓட்டம் பிடித்ததும் உண்டு! வேலையில் சேர்ந்தவர்களும், வேறு ஊர்களில் வேலைக்கு முயற்சி செய்த வண்ணம் இருப்பார்கள்! கல்லூரி எந்த நேரத்திலும் மூடப்படலாம் என்ற அச்சம் வேறு அவர்களுக்கு! எவ்வளவோ பணத் தட்டுப்பாடும் சிரமங்களும் பேரலைகளாக மோதிய போதிலும், எதிர் நீச்சல் போட்டுச் சமாளித்தாரே தவிர எக் காரணத்தைக் கொண்டும் கல்லூரியை மூடும் எண்ணம் தாளாளருக்குத் தோன்றியதே இல்லை! பட்டப் படிப்பு எதையாவது மூடலாம் என்று முதல்வர்கள் நினைத்திருக்கலாம். ஆனால் தாளாளர் அப்படி நினைத்ததில்லை! அதே சமயத்தில் மாணவர் எண்ணிக்கையை உயர்த்தத் தாளாளர் பெரும் முயற்சி செய்தார்! அவர் அனுப்பி வைத்த ஆசிரியர்கள் பல ஊர்களுக்குச் சென்று, மாணவர்களை வலை வீசிப் பிடித்து வந்தார்கள்! பக்கத்து ஊர்ப் பள்ளிகளின் தலைமை ஆசிரியர்களைக் கண்டு பேசத் தகுந்தோரை அனுப்பினார். தலைமை ஆசிரியர்களும் தங்கள் மாணவர்களுக்கு, காதிர் முகைதீன் கல்லூரியைப் பரிந்துரை செய்தார்கள். பல்கலைக் கழகத் தேர்வுகளில் மாணவர்கள் பெற்ற வெற்றி விழுக்காடுகள் செய்தித் தாள்களில் விளம்பரம் செய்யப்பட்டன 1962 - ல் மாணவர்கள் எண்ணிக்கை 320 ஆயிற்று! கல்லூரியின் தொடக்க ஆண்டுகளில் நிதிப் பற்றாக் குறையால் ஆசிரியப் பெரு மக்களும் மாணவ மணிகளும் பல சிரமங்களுக்கு ஆளாயினர் என்பதை மறுப்பதற்கில்லை. ஆசிரியர்களுக்கு மாதா மாதம் முதல் தேதி அன்றே ஊதியம் கிடைத்ததில்லை! ஆனால் அரசு மானியமோ, அறுவடைப் பணமோ, பிற வருவாயோ எது கிடைத்தாலும் முதல் வேலையாக, பைசா பாக்கி இல்லாமல் முழு ஊதியத்தையும் கொடுத்துத் தீர்த்துவிடுவார. “தாமதமாகி இருக்கலாம்; தர மறுக்கப் பட்டதில்லை” (Delayed but not denied) என்று முதல்வர் தனக்கோடி கூறுவார்! ஆசிரியர்களின் அவசரத் தேவைக்கு பகுதிச் சம்பளம் கொடுத்ததும் உண்டு. நிதி நெருக்கடியைச் சமாளிக்க ஆட்டைத் தூக்கி மாட்டிலும், மாட்டைத் தூக்கி, ஆட்டிலும் போடுவது போல, வருவாயைக் கல்லூரி விடுதிக்கும் செலவிடுவார்! பேராசிரியர் த. ஜெயராஜன், எம்.ஏ., வரலாற்றுத் துறை, கா.மு.கல்லூரி.


text: இன்றைய ஆரோக்கியமற்ற வாழ்க்கை முறை மற்றும் உணவுப் பழக்கவழக்கங்களால், பல்வேறு நோய்கள் எளிதில் உடலைத் தாக்குகின்றன. நோய்களின் தாக்கம் அதிகம் இருப்பதால், எப்போதும் உடலின் நோயெதிர்ப்பு மண்டலத்தை வலிமையோடு வைத்துக் கொள்ள வேண்டியது அவசியமாக உள்ளது. இங்கு மும்பையைச் சேர்ந்த ஊட்டச்சத்து நிபுணர் உடல் ஆரோக்கியம் சிறப்பாக இருக்க உதவும் சில ஜூஸ்கள் குறித்து கூறியது கொடுக்கப்பட்டுள்ளது. அதைப் படித்துத் தெரிந்து, அந்த பானங்களைப் பருகி நன்மைப் பெறுங்கள். மாதுளை திராட்சை ஜூஸ் இந்த ஜூஸை ஒருவர் காலை உணவின் போது குடிப்பது மிகவும் நல்லது. இதில் ஆன்டி-ஆக்ஸிடன்ட்டுகள் அதிகம் உள்ளது. மேலும் இது உடலில் இருந்து நச்சுக்களை வெளியேற்ற உதவும். இந்த ஜூஸ் உடன் சிறிது மிளகுத் தூள் அல்லது உப்பு சேர்த்துக் கொண்டால், இதன் சுவை இன்னும் அற்புதமாக இருக்கும். சுரைக்காய், பாகற்காய், இஞ்சி மற்றும் புதினா ஜூஸ் சர்க்கரை நோயாளிகளுக்கு இந்த பானம் மிகவும் சிறப்பானது. ஏனெனில் இந்த பானத்தில் கலோரிகள் குறைவாக இருப்பதோடு, இரத்த சர்க்கரை அளவும் கட்டுப்பாட்டுடன் இருக்கும். எனவே இந்த பானத்தை சர்க்கரை நோயாளிகள் ஒரு முறையாவது குடிக்க வேண்டியது அவசியம். புதினா, கேரட், மாதுளை மற்றும் இஞ்சி ஜூஸ் இந்த ஜூஸ் செரிமான மண்டலத்தை சுத்தம் செய்வதோடு, உடலின் மூலை முடுக்குகளில் உள்ள டாக்ஸின்களை வெளியேற்றவும் உதவி புரியும். இந்த பானத்தில் இருக்கும் மாதுளையில் ஆன்டி-ஆக்ஸிடன்ட்டுகள், வைட்டமின் சி போன்றவை உள்ளது மற்றும் இதில் உள்ள கேரட் தான் உடலை சுத்தம் செய்யும் செயல்பாட்டில் முக்கிய பங்கை வகிக்கிறது. கொத்தமல்லி, புதினா, வெள்ளரிக்காய் மற்றும் பாகற்காய் ஜூஸ் ஒரு நாள் புத்துணர்ச்சியுடன் இருக்க வேண்டுமானால், இந்த ஜூஸைக் குடித்து ஆரம்பியுங்கள். இதில் உள்ள காய்கறிகள் உடலில் ஊட்டச்சத்துக்களின் அளவை அதிகரிப்பதோடு, நார்ச்சத்து அதிகம் இருப்பதால், நீண்ட நேரம் பசி எடுக்காமல் பார்த்துக் கொள்ளும். எனவே இந்த பானம் உடல் எடையைக் குறைக்க நினைப்போருக்கு ஏற்றது எனலாம். பீட்ரூட், மாதுளை மற்றும் வெள்ளரிக்காய் ஜூஸ் இரும்புச்சத்து குறைவாக இருப்பவர்களுக்கு, இந்த ஜூஸ் ஏற்றது. ஏனெனில் இந்த பானத்தில் இரும்புச்சத்து அதிக அளவில் உள்ளது. அதோடு, இரும்புச்சத்தை உறிஞ்சத் தேவையான வைட்டமின் சியும் இருப்பதால், இதைக் குடித்தால், உடலில் இரும்புச்சத்தின் அளவு வேகமாக அதிகரிக்கும். இந்த ஜூஸை வாரத்திற்கு குறைந்தது 2 முறையாவது குடிக்க வேண்டியது அவசியம்.


text: இலங்கையின் 64 ஆவது சுதந்திரதின தேசிய கொண்டாட்டங்கள் புராதன நகரான அநுராதபுரத்தில் நேற்றைய தினம் கோலாகலமாக நடைபெற்றபோது அங்கிருந்து நாட்டு மக்களுக்கு உரையாற்றிய ஜனாதிபதி மகிந்த ராஜபக்ஷ தேசிய இனப்பிரச்சினைக்கு அரசியல் இணக்கத் தீர்வொன்றைக் காண்பதற்கான வழிவகைகளைப் பொறுத்தவரையில் தனது அரசாங்கத்தின் தற்போதைய நிலைப்பாட்டை மீளவும் வலியுறுத்தியதைக் காணக்கூடியதாக இருந்தது. "பாராளுமன்றமே அதி மேன்மைக்குரியது என்பதையும் மக்களின் விருப்பங்களை அதுவே பிரதிநிதித்துவம் செய்கிறது என்பதையும் நினைவுபடுத்த வேண்டிய தேவையில்லை. இதனால்தான் எந்தப் பிரச்சினைக்கும் தீர்வொன்றைக் காண்பதற்கு சிறப்பான இடமாக பாராளுமன்றத் தெரிவுக்குழு அமையும் என்று நான் திடமாக நம்புகிறேன். தேசத்தை எதிர்நோக்குகின்ற பிரச்சினைகளை அமர்ந்திருந்து ஆராய்வதற்கு தெளிவான ஒரு மேடையை பாராளுமன்றத் தெரிவுக்குழு வழங்கும்' என்று தனதுரையில் ஜனாதிபதி தெரிவித்திருக்கிறார். முப்பத்தியொரு உறுப்பினர்களைக் கொண்ட பாராளுமன்றத் தெரிவுக்குழுவை அமைப்பதற்கான செயன்முறைகளை அரசாங்கம் ஆரம்பித்திருக்கின்ற போதிலும் அவற்றில் பங்கேற்பதற்கு பிரதான எதிர்க்கட்சியான ஐக்கிய தேசியக் கட்சியும் பாராளுமன்றத்தில் இரண்டாவது பெரிய எதிர்க்கட்சியாக இருக்கும் தமிழ்த் தேசியக் கூட்டமைப்பு மற்றும் ஜனதா விமுக்தி பெரமுனை (ஜே.வி.பி.) யும் தயங்குகின்றன. ஐ.தே.க.வினதும் ஜே.வி.பி.யினதும் தயக்கத்துக்கும் வடக்கு, கிழக்கில் தமிழ் மக்களைப் பிரதிநிதித்துவப்படுத்துகின்ற பிரதான அரசியல் அணியான கூட்டமைப்பின் தயக்கத்துக்கும் இடையே வேறுபாடு உண்டு. தமிழ்த் தேசியக் கூட்டமைப்பைப் பொறுத்தவரை தெரிவுக்குழுவின் செயற்பாடுகளில் அறவே பங்கேற்கப் போவதில்லை என்ற நிலைப்பாட்டை அது எடுக்கவில்லை. கடந்த வருடம் அரசாங்கத்துக்கும் கூட்டமைப்புக்கும் இடையே பேச்சுவார்த்தைகள் நடைபெற்றுக்கொண்டிருந்த போது அதிகாரப் பரவலாக்கத்துடன் சம்பந்தப்பட்ட பிரதான விவகாரங்களை பரிசீலணைக்கு எடுக்க வேண்டிய கட்டம் நெருங்கிய நிலையில், அரசாங்கத் தரப்பினரால் அளிக்கப்பட்ட உறுதிமொழி காப்பாற்றப்படுமாக இருந்தால் குறிப்பிட்டதொரு கட்டத்தில் இருந்து தெரிவுக்குழுவில் பங்கேற்கத் தயாராயிருப்பதாகக் கூட்டமைப்பின் தலைவர்கள் ஏற்கனவே கூறியிருக்கிறார்கள். கூட்டமைப்புடனான பேச்சுவார்த்தைகளில் காணப்படக்கூடிய இணக்கப்பாட்டை தெரிவுக்குழுவின் பரிசீலனைக்கு சமர்ப்பிப்பதாக அரசாங்கம் உறுதியளித்தது. அந்த உறுதிமொழியை காற்றில் பறக்கவிட்ட அரசாங்கம் தற்போது கூட்டமைப்பு தெரிவுக்குழுவில் பங்கேற்க முன்வராவிட்டால், அதனுடனான இருதரப்புப் பேச்சுவார்த்தைகளை மீண்டும் ஆரம்பிக்கப்போவதில்லை என்று அறிவித்திருக்கிறது. தெரிவுக்குழுவின் செயற்பாடுகள் ஆரம்பிக்கும் பட்சத்தில் அதற்கு சமாந்தரமாக கூட்டமைப்புடன் இருதரப்புப் பேச்சுவார்த்தைகளைத் தொடருவதில் அரசாங்கத்துக்கு எந்தப் பிரச்சினையுமேயில்லை என்று வேறு யாருமல்ல, ஜனாதிபதி ராஜபக்ஷவே ஒன்றுக்கு மேற்பட்ட தடவைகள் பகிரங்கமாகக் கூறியிருந்தார் என்பது கவனிக்கத்தக்கது. தெரிவுக் குழுவுக்கு பெயர்களைத் தருமாறு அரசாங்கம் தொடர்ச்சியாக விடுத்து வருகின்ற வேண்டுகோளை கூட்டமைப்பினர் நிராகரித்த வண்ணமேயிருக்கின்றனர். இதன் விளைவாக ஒரு முட்டுக்கட்டை நிலை ஏற்பட்டிருக்கிறது. இதனிடையே மாகாண நிருவாகங்களுக்கான காணி, காவல்துறை அதிகாரங்கள் குறித்த ஒரு சர்ச்சையும் தொடர்ந்து கொண்டிருக்கிறது. நேற்றைய தினம் ஜனாதிபதி ராஜபக்ஷ நிகழ்த்திய உரையில் இந்த நாட்டில் இனங்களுக்கு வேறுபட்ட மாகாணங்கள் இல்லை என்ற ஒரு கருத்தை முன்வைத்ததையும் காணக்கூடியதாக இருந்தது. "எந்தவொரு தீவிரவாதக் குழுவினதும் யோசனைகளை நடைமுறைப்படுத்துவது நாட்டுக்குப் பயனைத் தராது. எமக்கு நிலைபேறான சமாதானமே தேவை. அத்தகைய தொலை நோக்கை அடைவதற்கு எம்மை அர்ப்பணித்திருக்கின்றோம். எந்தவொரு இனமோ இனக் குழுமமோ வேறுபட்டதொரு மாகாணத்துக்கோ அல்லது நகரத்துக்கோ சொந்தமானதல்ல. நாடு சகல இனங்களுக்கும் சொந்தமானது' என்று அவர் குறிப்பிட்டிருக்கிறார். தமிழ் பேசும் மக்களின் சரித்திர ரீதியான வாழ்விடங்களின் தனித்துவம் குறித்த சிறுபான்மையின அரசியல் கட்சிகளின் அடிப்படைக் கருத்து நிலைக்கான அரசாங்கத்தின் பிந்திய பிரதிபலிப்பு என்றே ஜனாதிபதியின் இக்கருத்தை எம்மால் நோக்க முடிகிறது. காணி அதிகாரங்கள் தொடர்பிலான கோரிக்கைகளுக்கு எதிரான கருத்து நிலையைப் பிரசாரப்படுத்தும் நோக்கமுடையதாக ஜனாதிபதியின் உரையைப் பார்க்க வேண்டியிருக்கிறது. அதிகாரப் பரவலாக்கத்துடன் சம்பந்தப்பட்ட முக்கியமான விவகாரங்களில் திட்டவட்டமான நிலைப்பாடுகளை எடுத்திருக்கும் நிலையில், எந்தவொரு பிரச்சினைக்கும் தீர்வொன்றைக் காண்பதற்கு சிறப்பான இடமாக அமையக்கூடியதென்று ஜனாதிபதி வர்ணிக்கின்ற உத்தேச பாராளுமன்றத் தெரிவுக்குழுவில் திறந்த மனதுடனான கலந்துரையாடல்களுக்கும் யோசனை முன்வைப்புகளுக்கும் வாய்ப்புகள் எவ்வாறு ஏற்பட முடியும் என்ற கேள்வியைக் கேட்காமல் இருக்க முடியவில்லை! நன்றி தினக்குரல்


text: எந்த மதத்தையும் விமர்சிக்க நான் படமெடுப்பதில்லை. இந்து, முஸ்லிம், கிறிஸ்தவ, ஜெயின் அல்லது சீக்கியர் அனைவரும் எனது குடும்பத்தினரே என்றார் கமல் ஹாஸன். கமல் ஹாஸன் நடித்துள்ள உத்தம வில்லன் திரைப்படம் வரும் மே முதல் தேதி உலகெங்கும் வெளியாகிறது. இந்தப் படம் தெலுங்கிலும் மொழிமாற்றம் செய்யப்பட்டு வெளியாகிறது. சி கல்யாண் இந்தப் படத்தை தெலுங்கில் வெளியிடுகிறார். செய்தியாளர் சந்திப்பு இதையொட்டி செய்தியாளர் சந்திப்புக்கு ஹைதராபாதில் ஏற்பாடு செய்திருந்தனர். இந்த நிகழ்ச்சியில் கமல் ஹாஸன், பூஜா குமார், ஆன்ட்ரியா உள்ளிட்டோர் பங்கேற்றனர். நிகழ்ச்சியில் கமல் ஹாஸன் பேசுகையில், "உத்தம வில்லன் படத்தின் இறுதி வடிவத்தைப் பார்த்தோம். மிக அற்புதமாக வந்துள்ளது. வழக்குகள் இந்தப் படத்துக்கு எதிராக சிலர் வழக்குத் தொடர்ந்தனர். அவற்றை நீதிமன்றம் பரிசீலித்து தள்ளுபடி செய்துவிட்டது. நாங்கள் எங்கள் வேலைகளைச் செய்கிறோம். நல்ல படங்களைத் தர வேண்டும் என்பதுதான் எங்கள் ஒரே நோக்கம். எல்லா மதங்களும்... இந்து, முஸ்லிம், கிறிஸ்தவர், ஜெயினர்கள் என எந்த மதத்தவராக இருந்தாலும் எனது குடும்ப உறுப்பினர்கள்தான். எந்த தனி நபரையும் விமர்சிக்க நான் படமெடுக்கவில்லை. அரசியல் தெரியாது எனக்கு அரசியல் கூடத் தெரியாது. அரசியல் செய்ய படம் எடுக்காதவன் நான். ஆனால் சிலர் என்னை ஏன் குறிவைத்துத் தாக்குகிறார்கள் என்று தெரியவில்லை. இந்த மாதிரி சூழல்களில் கோபப்பட வேண்டாம் என என் ரசிகர்களுக்கு எப்போதுமே நான் சொல்வேன். கலைஞன் கதை இந்தக் கதை ஒரு கலைஞனின் வாழ்க்கை. இந்த நூற்றாண்டு கலைஞனுக்கும் 8-ம் நூற்றாண்டு கலைஞனுக்குமிடையிலான ஒரு தொடர்பைச் சொல்லும் படம் இது. என் குருநாதர் கே பாலச்சந்தர், மூத்த இயக்குநர் கே விஸ்வநாத் ஆகியோருடன் பணியாற்றியதில் மிக்க மகிழ்ச்சி. டைரக்ஷன் கஷ்டம் இந்தப் படத்தில் நடித்ததுடன் தயாரிப்பில் பங்கேற்றுள்ளேன், திரைக்கதையும் எழுதியுள்ளேன். இந்த வேலைகளோடு இயக்கத்தை கவனிப்பது கஷ்டமாக இருந்ததால்தான் ரமேஷ் அரவிந்திடம் அந்தப் பொறுப்பைக் கொடுத்தேன். அவர் மிகச் சிறப்பாக அந்தப் பணியைச் செய்துள்ளார். என்ன காரணம்? தொடர்ந்து பூஜா குமார், ஆன்ட்ரியாவுடன் நடிப்பதற்கு தனிப்பட்ட காரணங்கள் ஏதுமில்லை. அவர்கள் நடிப்பை நான் விரும்புகிறேன். இந்தப் படம் உங்களுக்குப் பிடிக்கும்," என்றார்.